text:
Türkmenistanda meşhur aýdymçy Pälwan Halmyradow uzak möhletli türme tussaglygyna höküm edildi.
Azatlyk Radiosyna mälim bolşuna görä, Halmyradowa noýabr aýynda iş kesilipdir. Soňky ýyllarda öz döredijiligini dini temalara bagyşlan Halmyradow birnäçe aýyň dowamynda tussag edilen ýeke-täk aýdymçy däl. Azatlyk Radiosynyň çeşmeleri Halmyradowyň bikanun walýuta operasiýalarynda aýyplanandygyny aýdýarlar.
Ýatladyp geçsek, mundan öň meşhur türkmen aýdymçylaryndan Nazir Habibowyň tussag edilendigi habar berlipdi.
Pälwan Halmyradowyň problemalar bilen ýüzbe-ýüz bolandygy baradaky çaklamalar geçen ýylyň güýzünde, aýdymçynyň birden ýitmeginden soň peýda bolup başlapdy. Emma bu çaklamalary tassyklap bolmandy. Üstesine, bu meşhur aýdymçy birnäçe ýyl bäri telewideniýede çykyş etmedi, şeýle-de oňa ýurduň sahnalarynda aýdym aýtmaga rugsat berilmändi. Aýdymçy babatyndaky bu gadagançylyklar onuň soňky ýyllarda dini mazmunly aýdymlary aýtmagy sebäp bolupdy. Şu sebäpden aýdymçynyň tussag edilmeginiň-de onuň aýdymlarynyň mazmunynyň din bilen aşa bagly bolmagy çak edilipdi.
Emma Azatlyk Radiosyna mälim bolşuna görä, Halmyradowa ýöňkelen aýyplamalar onuň döredijiligine degişli däl. Bir-birinden garaşsyz iki çeşme Halmyradowyň ýedi ýyl türme tussaglygyna höküm edilendigini habar berip, munuň Türkmenistanda din bilen bagly aýyplamalar üçin belli bir derejede gysga möhletdigini aýtdylar.
«Başda onuň tussag edilmeginiň neşe bilen baglydygy barada çaklamalar ýaýrady. Emma kanun goraýjy edaralardaky tanyşymyň gürrüň bermegine görä, ony bikanun walýuta operasiýalarynda aýyplapdylar. Onuň aýdyşy ýaly, aeroportda bir adam uly möçberdäki pul bilen ele salnypdyr. Onuň ýanyndan 70 müň amerikan dollary tapylypdyr. Türkmenistandan, bolsa diňe 10 müň dollardan artyk pul çykarmaga rugsat berilmeýär. Soragda tussag edilen adam puluň Halmyradowa degişlidigini boýun alypdyr. Emma muňa neşäniň-de, diniň-de gatnaşygy ýok, sebäbi şol aýyplamalar esasynda ony azyndan 15 ýyla höküm ederdiler” diýip, Azatlyk Radiosynyň gürrüňdeşi habar berdi.
Azatlyk Radiosynyň ýene bir çeşmesi Halmyradowa 7 ýyl türme tussaglygynyň kesilendigini tassyklap, bu möhletiň aýyplamalaryň neşe we din bilen bagly jenaýatçylyklara degişli däldigini gökezýändigini belledi.
“Tussag edilensoň Pälwan Halmyradowy deslapky tussaghanada minimal howpsuzlyk şertlerinde sakladylar. Eger ony agyr jenaýatçylyklarda aýyplan bolsalar, oňa şeýle ýeňillik bilen çemeleşmezdiler” diýip, Azatlyk Radiosynyň çeşmesi aýtdy.
Türkmenistanyň sud sistemasynyň çykarýan kararlary barada maglumat bermeýär. Azatlyk Radiosyna Pälwan Halmyradowyň garyndaşlary bilen gepleşmek hem başartmady. Şeýle ýagdaýda aýdymça nähili günäniň ýöňkelendigini takyklaşdyryp bolmady.
Türkmenistanda soňky aýlarda jenaýatda aýyplanyp, jogapkärçilige çekilen beýleki aýdymçylar hem bar.
Türkmenistanda meşhur aýdymçylaryň ýene biri Nazir Habibow geçen ýylyň oktýabr aýynda bikanun neşe serişdeleriniň dolanyşygynda aýyplanyp, 15 ýyl (beýleki maglumatlara görä, 12 ýyl) türme tussaglygyna höküm edilipdi. Şonda döwlet telewideniýesinde birnäçe adamdan ybarat toparyň, şol sanda meşhur aýdymçynyň boýun alyş çykyşlary we Habibowyň eden etmişini boýun alýan pursatlary görkezilipdi.
Azatlyk Radiosynyň çeşmeleri Nazir Habibowyň belli bir ýagdaýlaryň pidasy bolandygyny habar beripdi.
“Ony örän täsirli bir adam toýa çagyrdy. Emma Nazir oňa ýok diýmeli boldy, sebäbi ol eýýäm başga bir täsirli adamyň toýuna çagyrylypdy. Birnäçe wagtdan soň ony tussag etdiler” diýip, Azatlyk Radiosynyň çeşmeleriniň biri habar beripdi.
Şu ýylyň 20-nji ýanwarynda You Tube sahypasynda ýerleşdirilen wideoda Nazir Habibowyň azatlyga çykan bomagynyň mümkindigi aýdylypdy. Wideo ýazgysynda aýdymçynyň özi we onuň daşynda täze ýyl bilen gutlaýan adamlar görkezildi. Aýdymçynyň tussaglykdan boşadylandygyny soňra “Türkmenistanyň alternatiw täzelikleri” neşri ret etdi.
Şeýle-de, Azatlyk Radiosy geçen ýylyň noýabr aýynda, öz çeşmelerine salgylanyp, Türkmenistanda ýene bir meşhur aýdymçy Hajy Ýazmämedowyň tussag edilendigi barada habar beripdi. Çeşmeleriň sözlerine görä, Ýazmämmedow geçen ýylyň awgust aýynda tussag edilipdi, emma täsirli bir adam aýdymçynyň goragyna çykypdy. “Ýazmämmedowyň täsirli tanşynyň basyşy astynda onuň birnäçe günden azatlyga çykandygy” habar berlipdi. Aýdymçynyň tussag edilmeginiň sebäpleri anyk bolman galýar.


c: text/html

text:
Özbegistanyň paýtagty Daşkendiň we Gazagystanyň Şymkent şäherleriniň arasyndaky awtobus gatnawy 17 ýyldan soň dikeldildi.
Günorta Gazagystanyň regional transport müdirliginiň başlygy Nurlan Baighut 5-nji ýanwarda ilkinji atobusyň ýolagçylary alyp Daşkentden ugraýandygyny AÝ/AR-na aýtdy.
Baighut iki şäheriň arasynda her gün 15 çemesi awtobusyň gatnajagyny habar berdi.
Serhetden geçiş düzgünleri hasaba alnanda şäherleriň arasyndaky 140 kilometrlik ýola dört sagat töwereginde wagt sarp ediler.
Merkezi Aziýanyň iki uly ýurdunyň arasynda serhetaşyr awtobus gatnawynyň dikeldilmegi ýurtlaryň ýaşaýjylary üçin uly amatlylyk dördýär.
Gazagystanyň günorta regionynyň paýtagty Şymkent Özbegistanyň Daşkent regiony bilen serhetleşýär. Bu regionda Gazagystanyň etnik özbek ilatynyň uly bölegi ýaşaýar. Şol bir wagtda-da, Özbegistanyň etnik gazak azlygynyň aglaba bölegi Daşkent regionynda ýaşaýar.
Iki ýurduň arasyndaky ähli awtobus gatnawy 2000-nji ýyllarda Özbegistanyň we Gazagystanyň döwlet baştutanlarynyň arasynda dörän dartgynlylyk sebäpli bozulypdy.

robotstxt: allowed

filter: keep


text:
Türkmenlerde däp bolan ak öýleri özboluşly gaýtalaýan “Ak öý” binalary Türkmenistanyň ähli welaýat merkezlerinde gurlar. Hormatly Prezidentimiz Gurbanguly Berdimuhamedow ýurdumyzyň welaýatlaryna jogakär bellenilen wise-premýerlere, welaýat häkimlerine bu barada görkezme berdi.
Döwlet Baştutanymyz Balkanabat, Daşoguz we Türkmenabat welaýat merkezlerinde “Ak öý” binalarynyň gurluşygyna girişmek barada degişli ýolbaşçylara tabşyryk berdi.
Hormatly Prezidentimiz olaryň gurluşygyna 2018-nji ýylyň 1-nji ýanwarynda girişmegi tabşyrdy hem-de “Ak öýlerde” jemgyýetçilik-syýasy we medeni-köpçülik çärelerini iň ýokary derejede geçirmek üçin ähli şertleriň döredilmelidigini belledi.
Mary welaýatynda şeýle bina 2015-nji ýylda guruldy, Ahal welaýatyndaky “Ak öýde” bolsa ýakynda Türkmenistanyň Ýaşulular maslahaty geçirildi.


text:
Berkarar döwletimiziň bagtyýarlyk döwründe mähriban Diýarymyzda ynsan saglygy hakynda bimöçber aladalar edilýär. Hormatly Prezidentimiz ynsan saglygyny berkitmekde sportuň uly ähmiýete eýedigini nygtamak bilen, ýurtda bu ulgamyň ösmegi we kämilleşmegi üçin uly tagallalary edýär. Milli Liderimiziň irginsiz aladalary bilen Türkmenistan sagdynlygyň hem-de ruhubelentligiň ýurdy hökmünde tanalýar.
Ynsan saglygyny berkitmekde öňe çykýan iki ugur, ýagny saglygy goraýyş hem-de sport ulgamlary milli Liderimiziň ýolbaşçylygynda has-da kämilleşdirilýär. Sport barada aýdylanda ýurdumyzyň ähli ýerinde döwrebap stadionlar, sport mekdepleridir merkezleri we şeýle maksatly binalaryň ençemesi guruldy. Paýtagtymyz Aşgabatda bolsa sebitde deňi-taýy bolmadyk iri sport desgasy – Olimpiýa şäherçesi bina edildi. Ýurdumyzda sportuň hemmetaraplaýyn ösdürilmegini milli Liderimiz hemişe üns merkezinde saklaýar.
Muňa şu hepdäniň çäklerinde hormatly Prezidentimiziň ýolbaşçylygynda paýtagtymyzdaky Olimpiýa şäherçesinde Hökümetiň ýurdumyzda sporty ösdürmäge bagyşlanan giňişleýin ýörite mejlisi hem şaýatlyk edýär. Mejlisiň çäklerinde şu ýyl geçiriljek has möhüm ähmiýetli sport çärelerine görülýän taýýarlyk bilen bagly meseleler ara alnyp maslahatlaşyldy.
Döwlet Baştutanymyz mejlisiň gün tertibini yglan edip, soňky ýyllarda ýurdumyzda sporty ösdürmäge örän köp üns berilýändigini belledi. Sport ulgamyny ösdürmäge köp milliardlarça manat möçberde maýa goýum serişdeleri gönükdirilýär. Bu ugurda gurlan we gurulýan desgalaryň hatarynda köp sanly sport mekdeplerini we desgalaryny, Olimpiýa şäherçesini görkezmek bolar. Olimpiýa şäherçesinde Ýapyk binalarda we söweş sungaty boýunça V Aziýa oýunlary üstünlikli geçirildi.
Ýurdumyzyň türgenleri halkara sport ýaryşlaryna işjeň gatnaşýarlar. Olar bu ýaryşlarda baýrakly orunlary eýeläp, medallara, şol sanda altyn medallara hem mynasyp bolýarlar. Şu ýyl hem Türkmenistanda halkara ähmiýetli iri sport çäreleriniň birnäçesi geçiriler. Olaryň geçiriljek döwrüne çenli az wagt galdy. Şoňa görä-de, biz gysga wagtyň içinde bu sport çärelerine düýpli taýýarlyk görmek boýunça köp işleri amala aşyrmalydyrys diýip, milli Liderimiz nygtady. Soňra hormatly Prezidentimiz ýurdumyzda geçiriljek “Amul – Hazar 2018” halkara awtoralli ýaryşyna tutuş dünýä jemgyýetçiliginiň uly gyzyklanma bildirýändigini aýdyp, bu ugurda ýerine ýetirilen işler barada hasabat bermek üçin degişli ýolbaşçylara söz berdi.
Hasabatlardan görnüşi ýaly, halkara rallini üstünlikli geçirmek we köpçülikleýin habar beriş serişdelerinde giňden beýan etmek, ýaryşlara meşhur türgenleriň gatnaşmagyny üpjün etmek maksady bilen, “Africa Eco Race” kompaniýasy bilen şertnama gol çekilendigi habar berildi. Şeýle hem 16-njy maýda Moskwa şäherinde esasy neşirleriň 50-ä golaýynyň wekilleriniň gatnaşmagynda geçirilen tanyşdyrylyş çäresi barada durlup geçildi. Duşuşykda öňde boljak halkara awtorallä taýýarlyk görlüşi, geçirilen saýlama tapgyr we beýleki çäreler hakynda gürrüň berýän wideorolikler görkezildi.
Häzirki wagtda ýurdumyzyň ýygyndy toparynyň halkara awtoralli ýaryşlaryna gatnaşmagy üçin tehniki üpjünçilik Awtomobil sporty halkara federasiýasynyň talaplaryna doly laýyk gelýär. Türkmen awtosportçularynyň “Amul – Hazar 2018” iri möçberli ýaryşlarda baýrakly orunlary almagy üçin taýýarlyk işleri Içeri işler ministrligi, Sport we ýaşlar syýasaty ministrligi hem-de Türkmenistanyň Awtomobil sporty federasiýasy tarapyndan tassyklanylan maksatnama laýyklykda alnyp barylýar.
Sport we ýaşlar syýasaty ministri D.Gulgeldiýew hormatly Prezidentimize şu ýylyň güýzünde Aşgabatda Agyr atletika boýunça dünýä çempionatyny geçirmäge görülýän taýýarlyk işleri barada hasabat berdi.
Hormatly Prezidentimiziň “2018-nji ýylda Aşgabat şäherinde Agyr atletika boýunça dünýä çempionatyny geçirmek hakyndaky” Kararyna laýyklykda, degişli guramaçylyk topary döredildi we onuň düzümi tassyklanyldy. Toparyň geçiren mejlisleriniň ikisinde dünýä çempionatyny guramagyň meselelerine garaldy. Häzirki wagtda ministrlikler hem-de pudaklaýyn dolandyryş edaralary tarapyndan Sport we ýaşlar syýasaty ministrligi bilen bilelikde degişli işler alnyp barylýar.
Şu ýylyň 28-nji oktýabry – 10-njy noýabry aralygynda türkmen paýtagtynda geçiriljek Agyr atletika boýunça dünýä çempionatyna köp sanly türgenleriň, şeýle hem resmi wekilleriň, ýokary derejeli myhmanlaryň gelmegine garaşylýar. Bu çempionatda ýeňiş gazanan türgenler 2020-nji ýylda Ýaponiýada geçiriljek Tomusky Olimpiýa oýunlaryna gatnaşmaga ýollanma gazanarlar. Halkara agyr atletika federasiýasy (IWF) bilen hyzmatdaşlyk alnyp barylýar. Çempionaty geçirmek boýunça bu düzüm bilen şertnama baglaşylyp, degişli Düzgünnama hem tassyklanyldy. Şertnama laýyklykda, IWF-niň guramaçylyk işleri boýunça tehniki wekilleri taýýarlyk işleriniň alnyp barlyşy bilen tanyşdylar we Aşgabadyň Olimpiýa şäherçesiniň üpjünçiligine ýokary baha berdiler. Ýakyn wagtda guramaçylyk çäreleriniň çäklerinde ýurdumyza dürli ugurlar boýunça hünärmenleriň gelmegine garaşylýar.
Bütindünýä welosiped güni
Ministrler Kabinetiniň Başlygynyň orunbasary P.Agamyradow BMG-niň Baş Assambleýasy tarapyndan yglan edilen hem-de türkmen Lideriniň ýurdumyzda sagdyn durmuş ýörelgelerini berkarar etmek boýunça alyp barýan syýasatynyň dünýä ykrarnamasynyň ýene-de bir subutnamasy bolan Bütindünýä welosiped gününe gabatlanyp geçirilmegi göz öňünde tutulýan çärelere taýýarlyk barada hasabat berdi.
Türkmenistanda köpçülikleýin welosipedli ýörişleriň geçirilmegi asylly däbe öwrüldi. Döwlet Baştutanymyzyň ýakynda uzak aralyga amala aşyran welosipedli ýörişi ýaşlar üçin görelde mekdebi bolup hyzmat edýär hem-de soňra Köpetdagyň eteginde talyplaryň, sagdyn durmuş ýörelgesiniň köp sanly tarapdarlarynyň gatnaşmagynda guralan köpçülikleýin welosipedli ýöriş dünýä derejesinde ilkinji gezek bellenilýän welosiped baýramçylygyna görülýän taýýarlygy alamatlandyrdy.
Häzirki döwürde Türkmenistanda milli Liderimiziň yzygiderli tagallalary netijesinde welosiped sportunyň dürli görnüşlerini ösdürmek üçin ähli şertler döredilýär. Aşgabatda geçen Ýapyk binalarda we söweş sungaty boýunça V Aziýa oýunlarynyň çäklerinde welosiped boýunça ýaryşlar boldy. Ýurdumyzda welosipedlerde şosse ýollary boýunça ýaryşlar guralýar.
Wise-premýer hormatly Prezidentimize ýaryşlaryň geçirilmegine ak pata bermegi, şeýle hem bu bäsleşiklere, hususan-da, welosipedli ýörişe gatnaşmagy baradaky haýyş bilen ýüzlendi.
Soňra Ministrler Kabinetiniň Başlygynyň orunbasary, daşary işler ministri R.Meredow hormatly Prezidentimiziň başlangyjy bilen BMG-niň Baş Assambleýasynyň degişli Kararnamasy bilen esaslandyrylan Bütindünýä welosiped gününiň halkara ähmiýetini aýratyn belledi.
Şu ýylyň 3-nji iýunynda Bütindünýä welosiped güni ilkinji gezek belleniler. Şunuň bilen baglylykda hem-de Durnukly Ösüş Maksatnamalaryny durmuşa geçirmek, welosiped sportunyň mümkinçiliklerinden has netijeli peýdalanmak babatda döwlet Baştutanymyzyň garamagyna birnäçe teklipler, şol sanda Türkmenistanda sportuň şu görnüşi boýunça dünýä, yklym we sebit derejesindäki çäreleri hem-de halkara usulyýet maslahatlaryny we sport okuw maslahatlaryny geçirmek boýunça teklipler hödürlenildi. Şeýle hem 2019-njy ýylda ýurdumyzda ÝUNESKO-nyň Bedenterbiýe we sport boýunça hökümetara komiteti (CIGEPS) hem-de BMG-niň ilatly nokatlary boýunça maksatnamasy (UN-HABITAT) bilen bilelikde şäher ulag ulgamy üçin welosipediň ähmiýetine bagyşlanan halkara maslahatyny geçirmek teklip edildi.
Soňra mejlise çagyrylan Russiýanyň Welosiped sporty federasiýasynyň prezidenti, bütin dünýä belli türgen Wýaçeslaw Ýekimowa söz berildi. W.Ýekimowyň belleýşi ýaly, Köpetdagyň eteklerinden uzap gidýän ýollar ençeme onýyllyklaryň dowamynda sportuň bu görnüşi boýunça köp sanly milli ýaryşlary kabul edýär, soňky ýyllarda bolsa, öňdebaryjy türgenler üçin halkara okuw-türgenleşik ýygnanyşyklarynyň geçýän ýerine öwrüldi. Munuň şeýle bolmagyna tutuş ýylyň dowamynda açyk asmanyň astynda welosiped sporty bilen meşgullanmaga mümkinçilik berýän Türkmenistanyň diňe bir ajaýyp howasy däl, eýsem, ýurduň ýokary hilli ýollary hem ýardam berýär.
Russiýanyň Welosiped sporty federasiýasy özüniň Halkara welosipedçiler birleşiginde eýeleýän ornuny peýdalanyp, Türkmenistanda eýýäm 2019-njy ýylda sportuň şu görnüşi boýunça dünýä ýaryşyny geçirmek baradaky pikiri öňe ilerletmegiň üstünde yhlasly işlejekdigini uly buýsanç bilen belledi. Myhman şeýle hem Türkmenistana şu saparynyň barşynda özüniň ýollaryň ýagdaýy bilen tanşandygyny we onuň şosse ýaryşlary boýunça bäsleşikleri guramaga hem doly laýyk gelýändigini nygtady.
Milli Liderimiz gün tertibiniň meselelerini ara alyp maslahatlaşmagyň jemini jemläp, olary üstünlikli çözmek boýunça anyk çäreleri kesgitledi.


text:
TM HYZMAT BILMELI
Singapur ýurdy hakynda 10 fakt
Singapur – beýleki aziýanyň ýurdy bilen deňeşdirip bolmajak üýtgeşik ýurtdyr. Ol esasan ABŞ-da ýerleşen megapolislara meňzeş, meselem Nýu-Ýorka. Aşakda bu ýurt barada üýtgeşik we gyzykly faktlary jemledik.
1. Kanuny tarapdan sakgyç çeýnemek gadagan
Geň bolsa-da dogrydanam sakgyç çeýnemek bu ýurtda gadagandyr. Şeýle kanun hakykatdanam bar. Resmi derejede hökümet tarapyndan arassaçylygy saklamak maksady bilen sakgyçlary gadagan edilýär. Olar dükanlardada satylanok, diňe lukman tarapyndan birnäçe ýagdaýda görkezilip biler. Sebäbi bilşimiz ýaly sakgyç çeýneýän adamlar olary aýagyň aşagyna zyňýarlar.
2. Singapur – dünýäde ýeketäk adaly şäher.
Köp sanly şäher-döwletler bar, meselem Watikan, emma Singapur – adada ýerleşýän ýeketäk ýurtdyr. Gyzykly ýeri, onuň göwrümi kiçi, emma ol dünýäde iň kiçi ýurt diýlip hasaplananok. Şol sebäpli hem Singapura gitjek bolsaňyz size hökmany suratda transfer gerek boljakdyr.
3. Gündogar-Günbatar aziýada iň meşhur myhmanhana Singapurda ýerleşýändir.
Eger siz syýahatçy bolsaňyz we dünýäniň çar ýanlaryna bolup gören bolsaňyz, onda siz MarinaBaySands atly myhmanhanany bilýänsiňiz. Bu myhmanhanada diňe aziýatlar däl-de, iş boýunça ýa-da dynç almaga gelen ýewropeýlar hem durýarlar.
4. Öňki wagtlarda Singapur malaýziýaly şäher bolup durýardy.
Köp kişi geň galýar, näme üçin Singapury döwlet hökmünde hasap edýärler. Malaýziýanyň ýaşaýjylary bilen söhbetdeş bolsaňyz, olaryň köpüsi Singapur malaýziýanyň böleginden çykyp, garaşsyz bolandygy hakynda bilýän däldirler. Iki ýurt “ýogyn ýüp” bilen baglanyşyklydyr. Köp malaýziýaly ýaşaýjylar goňşy ýurtlara gazanç üçin barýarlar, singapurlylar bolsa goňşy ýurtlara dynç almak üçin gidýärler.
5. Singapur – bu ýaş döwletdir.
2015-nji ýylda Singapura 50 ýyl boldy. Singapur garaşsyzlygyny 1965-nji ýylda aldy, ondan öňürti bolsa Singapur Ýaponlaryň we Beýik Britanlaryň hökümedinde ýerleşýärdiler.
6. Singapurda uzyn jaýlary gurmak bolanok.
Häzirki wagtda ýurtda 64 uzyn jaýlar bar. Emma olaryň hiçisi 280 metrdan geçýän daldirler. Hemmezadyň sebäbi bolsa bu ýerde MarinaBaySands harby bazasy ýerleşýär we uçarlar üçin uzyn jaýlar päsgelçilik döredip biljekdir.
7. Ýurdyň esasy nyşany – Ýolbars
Ähli haýwanlaryň şasy bolan ýolbarsa – ýurdyň esasy nyşany bolmak miýesser etdi. Singapuryň başga ady – The Lion City. Singha malaýziýa dilden terjime edilende “ýolbars” diýmegi aňladýar. Bu haýwanyň kellesi hem esasy nyşany boldy, gyzykly zatlaryň biri bolsa bu haýwanlar hiç haçan Singapurda ýaşamandylar. Emma hökümet ýolbars – erkekligiň alamaty diýip düşünýär we şeýle nyşan bilen öz hereketlerini suratlandyrýar.
8. Millionerlaryň şäheri
Geň zatlaryň biri, 6 raýatdan 1-i millionerdyr we bu diňe bank hasaplaryň netijesi astynda çykarylan fakt. Eger-de ähli maşynlary, otaglary we zawodlary gözegne tutsak...Statistika maglumatlara görä Singapurda dünýäniň iň köp millionerlary jemlenendir.
9. Singlish – Singapuryň resmi dili
Singlish (singapur iňlis dili) ýurdyň käbir ýerlerinde ulanylýan dil bolup durýar. Ol dilde dürli dillerden alynan sözler gabat gelýär, esasan: hytaý, iňlis we elbetde malaýziýa dili.
10. Singapuryň bir söwda merkezleriň içinde hakyky köl gurmak netijä geldiler.
Bu turistlary özine çekýär we ýaşaýjylary haýrana galdyrýar. Siz söwda etmäge çykanyňyzda hakyky kölüň ýanynda bolarsyňyz diýip pikir etdiňizmi? Şol sanda onuň çäginde dürli gaýyklar we gondolalar seýil edýärler. Bular ýaly üýtgeşikligi we täzligi diňe Singapurda görüp bolýar. Bu adaty bolmadyk netijä MarinaSquare söwda merkeziniň gurlyşygy amala aşyrylýan wagty geldiler. Indi her bir turist we ýerli ýaşaýjylar tebigatyň gözelligini megapolisdan çykman duýup we görüp bilerler.
Makala baha ber:
Okaldy: 247. Şü gün okaldy: 1
Makala hakda pikiriňiz paýlaş! (diňe adyňyzy görkezseňiz bolýar)
(0)
Teswir galdyr
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk


text:
Dermanlyk görnüşi: külke, duzlar
Farmakoterapewtiki topary: Regidratasiýada ulanylýan duzlar
Düzümi:
Her paketde (21g):
Natriý hloridi, B.F..………. 2,6 g.
Kaliý hloridi, B.F……….. 1,5 g.
Natriý sitraty, B.F…………2,9 g.
Glýukoza suwsyz, B.F. ….13,5 g.
Dolduryjylar …………………0,5 g.
Farmakologiki maglumatlar: Derman bedende energiýa we elektrolit deňagramlygyny saklamak üçin niýetlenen. Bedende suw ýitirlende, asidozda we suw-duz çalşygynyň bozulmasynda olary dikeldýär. Farmakokinetikasy. Derman damar içinde uzak wagtlap saklanmaýar we örän çalt interstisial boşluga hem-de öýjügiň içine geçýär. Ýarym bölüp çykaryş döwri 1 sagat. Böwrek üsti bilen peşewi köp mukdarda emele getirip, bölünip çykýar.
Ulanmaga görkezmeler: Toplumlaýyn bejegriniň düzüminde bedende suw – elektrolit deňagramlygyny kadalaşdyrmakda, ýiti diareýada (içgeçmede, şol sanda mergi keselinde hem) asidozy aýyrmakda, gün urmada we beýleki suw-elektrolit bozulmalaryny dikeltmekde bellenilýär.
Keseliň öňüni almak maksady bilen – köp mukdarda derlemek bilen geçýän günüň aşagynda bolunmakda, fiziki ýüklenmelerde ulanylýar.
Ulanylyşy we ulanyş möçberi: Bir paketiň içindäki 21 g külkäni 1 litr gaýnan we sowadylan suwda eretmeli. Taýýarlanan ergini her sagatda geregiçe, ýagny ýitirilýän suwuklyga görä, mümkin bolsa lukmanyň maslahatyny alyp bellemeli. Taýýarlanan ergini 24 sagadyň dowamynda sowadyjyda saklap, ulanmak bolýar. Bir gije gündizlik mukdar 1 litr ergin.
Saklanyş şertleri: Gurak ýerde, 300С aşak temperaturada saklamaly.
Ulanyş möhleti: 3 ýyl.
Önümiň görnüşi: 10 paket, hersi 21 g. külke saklaýar, regidratasiýada ergin taýýarlap içmek üçin. Karton gapda ulanylyş görkezmesi bilen bilelikde goýberilýär.


text:
Orsýetiň prezidenti Wladimir Putin Sankt Peterburgda bolan partlamany terror hüjümi atlandyrdy. Prezident howpsuzlyk gulluklaryna, terrorçylykda güman edilýänlere garşy göreşende olary “tussag astyna” almak bilen bolman, dessine “ýok etmeli” diýdi. Partlamada azyndan 10 adam ýaralandy.
Partlamadan bir gün soň, 28-nji dekabrda çykyş eden Putin kanun goraýjylara ýüzlenip, güman edilýän terrorçylar ölümlere ýol açjak hüjüme girişseler, olar dessine “ýok edilmeli” diýdi.
Kremlde Orsýetiň Siriýadaky operasiýalaryna gatnaşan harbylary medal bilen sylaglan Putin: “Siziňem bilşiňiz ýaly, düýn Sankt Peterburgda terror hüjümi amala aşyryldy” diýdi.
Derňew komitetiniň metbugat wekili Swetlana Petrenko 27-nji dekabrda eden çykyşynda, “Perekrýostok” söwda merkezinde bolan partlamanyň “öýde ýasalan bomba” bilen amala aşyrylandygyny aýtdy.
Ýöne kanun goraýjy häkimiýetler ilkibaşda terrorçylyk däl-de, “jana bilkastlaýyn kast etmek” synanyşygyndan şübhelenip iş gozgadylar.
Orsýet özüniň Siriýanyň hökümet güýçlerini goldamak boýunça alyp baran çärelerini “terrorçylyga garşy operasiýa” atlandyrýar. Putin Siriýada gulluk eden harbylar ol ýerde ekstremistleri öldürmek bilen olaryň Orsýetde amala aşyrjak potensial hüjümleriniň öňüni alandygyny aýtdy.
“ Söweşe giden müňlerçe taýýarlykly, ýaragly adamlar yzyna, ýurdumyza dolanyp gelenlerinde nämeler bolardy?” diýip, Putin dabarada Siriýadaky “Yslam döwleti” (YD) we beýleki ekstremist toparlaryň hataryna goşulan orsýetlileri göz öňünde tutup aýtdy.
Ol mundan bir gün ozal ýurduň Federal howpsuzlyk gullugynyň (FSB) başlygyna güman edilýän terrorçylara çemeleşilende barlyşyksyz, aýgytly göreşmegi tabşyrandygyny mälim etdi.
Putin FSB-niň ofiserleriniň “bu garakçylary” tussag astyna alanda, kanunyň çäginde hereket etmelidigini aýtdy. Ol: “Ýöne eger-de biziň ofiserlerimiziň jan-saglygy howp astynda galsa, onda olar garakçylary tussag astyna alman, wakanyň bolýan ýerinde öldürmeli” diýdi.
27-nji dekabrda resmiler partlamanyň netijesinde ýaralanan 10 adamyň dokuzynyň saglygyny bejermek üçin hassahana äkidilendigini aýtdylar. Olardan biriniň ýagdaýynyň agyrdygy, ýene biriniň hassahanadan çykarylandygy habar berildi.
Gürrüňi edilýän partlama FSB-niň 15-nji dekabrda Sankt Peterburgda kilislelerde we köpçülik ýerlerinde bomba hüjümini amala aşyrmagy meýilleşdirýändigi güman edilýän ýedi yslamçy ekstremistiň tussag astyna alnandygyny habar bermeginiň yzýanyna gabat geldi.
FSB tussag astyna alnan bu adamlaryň “Yslam döwleti” toparyna agza bolmakda güman edilýändigini we olaryň Telegram tilsimi arkaly daşary ýurtlardan dolandyrylýandygyny mälim etdi.
Tussag edişlikden soň Putin ABŞ-nyň prezidenti Donald Trampa telefon arkaly minnetdarlyk bildirdi. Sebäbi orsýetli resmiler Putiniň doglan ýeri bolan we meşhur turizm merkezi hasaplanýan Sankt Peterburgdaky bomba hüjümleriniň öňüniň alynmagynda, Merkezi aňtaw gullugynyň ýardam berendigini habar berdi.
Putin 27-nji dekabrda eden çykyşynda, 16-njy dekabrda amala aşyrylmagy meýilleşdirilendigi aýdylýan terror hüjümlerini-de agzap, “FSB ýaňy-ýakynda şäherde amala aşyryljak beýleki bir hüjümiň öňüni aldy” diýdi.
Orsýet soňky ýigrimi ýylyň dowamynda köplenç Çeçenistandaky post-sowet urşy we Demirgazyk Kawkazdaky yslamçy gozgalaňçylar bilen ilteşikli terror hüjümlerine duçar boldy.
Moskwa bilen deňeşdireniňde, Sankt Peterburgda has az hüjüm amala aşyryldy, ýöne resmileriň gyrgyzystanda doglandygyny aýdýan özbek bir janyndan geçen hüjümçi aprel aýynda Sankt Peterburgyň ýerasty transport ulgamynda bomba partladyp, 16 adamy öldürdi.
Häkimiýetler 14-nji iýun – 15-nji iýul aralygynda Sankt Peterburgda we Orsýetiň beýleki şäherlerinde geçiriljek Futbol boýunça dünýä çempionatynyň öňýany howpsuzlygy güýçlendirýärler.
Söwda merkezinde bolan partlama ýurtda 18-nji martda geçiriljek prezidentlik saýlawlaryndan üç aýa öňe gabat geldi. Saýlawlarda Putiniň alty ýyllyk täze möhlete saýlanmagyna garaşylýar.
12-nji dekabrda FSB “YD-iň” görkezmelerine eýerýän ekstremist “hüjräniň” üç agzasyny tussag edendigini, olaryň Täze ýyl baýramçylygynda we prezidentlik kampaniýalarynyň dowamynda, Moskwada terror hüjümlerini amala aşyrmagy meýilleşdirendigini aýtdy.
FSB ýygy-ýygyndan baýramçylyklarda we möhüm wakalaryň öňüsyrasynda özüniň terrorçy tutandygyny mälim edip durýar. Bu agentligiň Moskwada we Sankt Peterburgda geçiriljek bolandygyny aýdan terror hüjümleri barasyndaky beýanatlaryny garaşsyz çeşmelere tassyklatmak mümkin däl.
Orsýet Siriýada demokratiýanyň tarapdarlarynyň protestlerinden soň tutaşan tas ýedi ýyllyk graždanlyk urşunda başdan-aýaga çenli prezident Başar al-Assady goldap gelýär. Uruşda ýüzmüňlerçe adam wepat boldy we millionlarça adam öz ýaşaýan ýerlerinden göçmäge mejbur boldy.
Orsýet Siriýada 2015-nji ýylda howa hüjümlerini başladyp, gury ýerde-de urşa gatyşaly bäri urşuň ugrunyň Assadyň peýdasyna tarap ugrukmagyna ýardam berdi.
Putin 11-nji dekabrda Orsýetiň Siriýadaky howa bazasyna eden saparynda orsýetli we siriýaly güýçleriň halkara terrorçy toparlaryny derbi-dagyn edendigini we rus goşunlarynyň Siriýadan bölekleýin çekilýändigini aýdyp, özleriniň ýeňiş gazanandygyny jar etdi.
Günbatarly resmiler Orsýetiň harby kampaniýalarynyň, hususan-da urşuň irki döwürlerinde, YD jeňçilerine däl-de, Assady tagtdan agdarmaga synanyşýan gozgalaňçylara garşy gönükdirilendigini aýdýarlar.
28-nji dekabrda harbylaryň öňünde söz sözlän Putin “Siriýadaky operasiýalara 48 müňden gowrak rus harbysynyň gatnaşandygyny” aýtdy.
Purin Siriýadaky iki rus bazasynyň, ýagny Hmeýmindäki howa bazasynyň we Ortaýer deňziniň Tartusdaky portunda ýerleşýän harby-deňiz obýektleriniň öz işlerini “hemişelik” dowam etjekdigini aýtdy:
“Bu biziň milli bähbitlerimizi goramakda we möhüm strategiki ugurlar boýunça Russiýanyň howpsuzlygyny üpjün etmekde örän wajyp faktordyr” diýip, Putin belledi.


text:
«Çaga gülküsiniň eşidilen ýerine bagt gülüp bakarmyş» diýilýär. Bu gün ýurdumyzyň dürli ýerlerinde dynç alýan, wagtlaryny şadyýan, bagtyýar geçirýän körpeleriň gülki sesleri ýaňlanýar.
Ýakynda Ylym we bilim işgärleriniň kärdeşler arkalaşygynyň Tejen şäher Geňeşiniň we Türkmenistanyň Kärdeşler arkalaşyklarynyň Tejen şäher birleşmesiniň bilelikde guramagynda şäheriň 6-njy orta mekdebinde dynç alýan körpeleriň arasynda aýdym-sazly medeni dynç-alyş çäresi geçirildi. Çagalar çykyşlary bilen bäsleşiklerde öz başarnyklaryny görkezdiler.
Dynç alýan ýaş höwesjeň körpeleriň ýerine ýetiren joşgunly mukamlarydyr aýdym-sazlarynda döwrümiziň ajaýyplygynyň waspy öz beýanyny tapdy.
Dabaranyň ahyrynda şadyýan körpelere ýadygärlik sowgatlary gowşuryldy. Ýaş nesillerimiz geljekde Watanymyzyň dünýä ýüzündäki abraýyny has-da belende göterjekdiklerini ynandyrdylar hem-de Gahryman Arkadagymyzyň adyna buýsanç bilen hoşallyk sözlerini beýan etdiler.
Söýün MÄMMÄÝEW,
Türkmenistanyň Kärdeşler arkalaşyklarynyň Ahal welaýatynyň Tejen şäher birleşmesiniň hünärmeni.


text:
Leýli pud
5 sany bäşisem sagdyn 3 sany horaz 2 isi urkaçyGörmek Beýleki haýwanlar goşulan wagty 3 gün öň Gören adam sany 1x
Leýli pud
5 sany üç sanysy horaz 2si mäki biri 35tmtGörmek Beýleki haýwanlar goşulan wagty 2 hepde öň Gören adam sany 17x
Mini towuk
3 sany 1horaz 2mäki biri ak ikisi goňur 5 aýlyk üçüsem sagdynGörmek Beýleki haýwanlar goşulan wagty 1 aý öň Gören adam sany 32x
Leýli pud
3 sany 1horaz reńki ak 2mäkiGörmek Beýleki haýwanlar goşulan wagty 1 aý öň Gören adam sany 23x
Samsung S6 edge
Состояние отличное, цена 3200 манатGörmek Telefonlar goşulan wagty 2 aý öň Gören adam sany 44x
Camry bakawoy
Donuz kelle bakawoy radnoy baha 600 manat renki sneshgaGörmek Şaýlar we Aksesuarlar goşulan wagty 3 aý öň Gören adam sany 30x
tigir
tigir
tigir
Nomer gerek !
Goyun (tokly) gerek
Tokly satyn aljak amatly bahadan bir nace sanysynyGörmek Öý haýwanlar goşulan wagty 3 aý öň Gören adam sany 50x
Satlyk primoy nomer
Ekeran gerek j5
J 5 2015 Ekeran gerek habarlasayynGörmek Telefonlar goşulan wagty 6 aý öň Gören adam sany 42x
J1
satlyk telefonGörmek Telefonlar goşulan wagty 7 aý öň Gören adam sany 184x
Core i3 2130 komplekt
CPU Core i3 2130 3.40Ghz / plata Gigabyte GA-H61M-S1 lga 1155 / ram 4gb ddr3 / videokart 1gb 128bit GT440 / HDD 1tb (500+500gb) / dvd rw Samsung / Monitor 22-lik AOC e2251Swn / klawiatura miska kalonka / hemme zady gowy işleya. Bahasy 2500 manat. Oñu...Görmek Kompýuterler goşulan wagty 7 aý öň Gören adam sany 213x
Core2duo kompyuter 1100 manat
CPU core2duo E7400 2.80Ghz / plata MSI MS-7392v1.2 4xddr2 / Ram 2gb ddr2 / videokart 1gb GT 520 / HDD 320gb / dvd rw LG / monitor 19-lyk LG Flatron L1918S / klawiatura miska kalonka / hemme zady gowy işlap dur. Bahasy 1100 manat. Oñusyk bar.Görmek Kompýuterler goşulan wagty 7 aý öň Gören adam sany 230x
Nokia 8800 orginal
Yagdayy gowy, renki brown, karopka yok caška bar.Görmek Telefonlar goşulan wagty 8 aý öň Gören adam sany 85x
Mellek ýer
Satlyk jay
Ahal welayat Gawers stasiyasynyn yanynda 10 sotuk yer satlyk bir komnut gin jay salnan kuhny bar banya zat bar Mal yatak bar govy salnan mal yatak 80 sany goyun zat sygyan gin mal yatak. Bahasyny govy onussak hakyky alarman adam jan edsin dokmentleri...Görmek Jaýlar we Kwartiralar goşulan wagty 11 aý öň Gören adam sany 249x
SAMSUNG galaksy j 1 ASE
Yagdayy gowy bet aljaga azajyk oñuşyk barGörmek Telefonlar goşulan wagty 1 ýyl öň Gören adam sany 295x


text:
Din
Din - Taňry tarapyndan esaslandyrylýandygyna ynanylýan kanundyr. Ol ynsana ýaradylyş maksadyny, barlygynyň hikmetini bildirýär, Taňrynyň öňünde nähili ybadat etmelidigini öwredýär.
Din ynsanyň "Men kim ? Nireden gelip, nirä barýaryn?" diýen sowallaryna jogap berýän çeşmedir.
Din adalat , ýagşylyk, fazylet, dogrulyk, pidägärlik ýaly duýgularyň çeşmesi, ynsan wyždanyndaky ynanç mätäçligini kanagatlandyryjydyr.
Din kişilere ýaradylyş maksadyny bildirýän, olary öz erk-eradasy bilen Taňrynyň ilçisiniň dogry ýol görkezmegi esasynda ýagşylyga, rahatlyga, kämillige, ösüşe ugrukdyrýan, şeýle hem olaryň maddy we ruhy zerurlyklaryny üpjün edýän ylahy kanunlaryň kodeksi diýmekdir. Başgaça aýdylanda: din erk-erada eýesi bolan baýlyklaryň magnewi, sosial, dolandyryş, ykdysady we duýgy taýdan tutuş durmuşlaryny düzgüne salmak üçin ynsanyň bilip we isläp tabyn bolan düzgünleriniň toplumydyr.


text:
Süleýman pygamberiň Pähimleri…
(3-nji Bap)
Oglum, öwredenlerimi unutma, tabşyryklarymy ýüregiňde sakla. Çünki olar saňa uzak ömür berip, ýaşaýyş ýyllaryny, parahatlygy artdyrarlar. Merhemet we hakykat seni taşlamaz; olary boýnuňa bagla, ýüregiň daş sahypasyna ýaz. Onsoň Hudaý we adamlar saňa mähirli garar, adyň ýagşylykda tutular.
Rebbe bütin ýüregiň bilen bil bagla, öz düşünjäňe daýanma.
Bütin ýodalaryňda Ony tana, Ol hem seniň ýodalaryňy dogrular.
Öz gözüňe akyldar görünme; Rebden gork we ýamandan gaça dur.
Süňňüňe şypa we süňkleriňe ýilik bolar.
Malyň bilen, bütin hasylyň ilkinji miwesi bilen Rebbi hormatla.
Şeýle etseň, ammarlaryň näz-nygmatdan dolar, gysgyçlaryň üzüm şiresinden pürepür bolar.
Oglum, Rebbiň temmisini har, terbiýesini äsgermezlik etme.
Çünki ata halaýan ogluny nähili terbileýän bolsa, Reb hem söýýänini terbileýändir.
Hikmet tapan, düşünjä gowuşan nähili bagtly!
Ony gazanmak kümüş gazanmakdan gowudyr, onuň önümi sap altyndan gowudyr. Ol ýakutdan gymmatdyr, ähli arzyly zatlar oňa taý bolup bilmez. Onuň sag elinde ömür uzylygy, sol elinde baýlyk we hormat bardyr. Onuň ýollary ýakymly ýollardyr, ähli ýodalary parahatdyr. Ol özüne ýapyşanlar üçin ýaşaýyş agajydyr; ony gaýym tutanlar bagtlydyr.
Reb dünýäni hikmet bilen gurdy, gökleri düşünje bilen berkarar etdi. Onuň biliminden çüňluklar ýaryldy, bulutlar ýagyş ýagdyrdy.
Oglum, sagdyn öwüdi, paýhasy gözüňden salma, olary sakla. Şeýle etseň, olar seniň janyňa ýaşaýyş, boýnuňa bezeg bolar. Onsoň, ýoluňda aman gezersiň, aýagyň taýmaz.
Ýatsaň gorkmarsyň; hawa, ýatyp, süýji uka gidersiň. Duýdansyz abanan howpdan, erbetleriň başyna gelen ýykgynçylykdan gorkma. Çünki Reb seniň tarapyňda bolar, aýagyňy duzaga düşmekden saklar.
Eliňden gelse, ýagşylygy edilmeli adamlardan gaýgyrma. Ýanyňda barka goňşyňa: “Git, soň gel, ertir bererin” diýme. Goňşyň seniň ýanyňda ynamlylykda ýaşaýarka, oňa ýamanlyk gurama. Özüňe ýamanlyk etmedik adam bilen sebäpsiz ere dawalaşma. Zalym adama gözüň gitmesin, onuň ýollarynyň hiç birini saýlama.
Çünki azgyn adam Rebbe ýigrenjidir; Rebbiň ýaranlygy bolsa gönüler bilendir.
Rebbiň gargyşy erbetleriň öýündedir, dogrularyň ýaşalgasyna bolsa Ol bereket berýändir.
Reb masgaralaýjylar masgaralaýandyr, pes göwünlilere bolsa rehim edýändir.
Akyldarlar hormaty miras alar, akylsyzlar bolsa utanja sezewar bolar.


text:
“Geljegiňiz bar bolsa, görjegiňiz hem bar”
Premýer ministr Binali Ýyldyrym ikinji agdarlyşyk synanşygy baradaky gürrüňleri göz öňünde tutup: “Geljegiňiz bar bolsa, görjegiňiz hem bar” diýip nygtady
Adalat we ösüş partiýasynyň başlygy we Premýer ministr Binali Ýyldyrym Ak partiýa Ýaşlyk gollary dabarasynda eden çykyşynda: “Hyýanatçylar milletiň ygtyýarynyň öňünde gysga wagta diz çökendigine şükür edýärin. Mundan soňky wagt bulary saplamak wagtydyr. Döwletiň içinden, söwdanyň, syýasatyň içinden, her ýerden bu dönükleri soguryp aýyrarys. Hiç kim zyýan çeken hökmünde bolan bolmasyn. Milletiň horluk çekenini görmediksiräp, FETÖ-jilere eýe çykyp, ezilensireýänler hiç wagt bu millet tarapyndan kabul edilmez” diýdi.
Ýyldyrym döwlet edaralaryndaky FETÖ bilen baglanşykly geçirilýän derňew barada bolsa: “Ýaşyl bilen gury bir ýanmaz. Ar almak duýgusy bilen dälde, adalat bilen hereket ederis” diýip belledi.


text:
Türkmenistanyň daşary ýurtlardaky raýatlary Daşary ykdysady gatnaşyklar döwlet bankynyň VISA kartlarynyň ulanylmagyna girizen çäklendirmeleri sebäpli agyr ýagdaýda galýarlar.
VISA töleg kartlary daşary ýurtlara syýahat edýän, şeýle-de çagalary daşary ýurtlarda okaýan türkmenistanlylar tarapyndan giňden ulanylýar.
Türkmenistanlylaryň Azatlyk Radiosyna aýtmagyna görä, häzirki wagtda Ýewropa ýurtlarynda we Türkiýede diňe bir bankomatlardan pul çykarmak däl, eýsem harytlar we hyzmatlar üçin töläp hem bolmaýar.
Azatlygyň Türkmenistanyň hökümetindäki çeşmeleri Daşary ykdysady banky ozalky çäklendirmeleriň üstüne täzelerini girizendigini mälim etdiler. Şeýlelikde, plastik kartlaryndan puly walýutada nagtlaşdyrmak üçin bir gije-gündizde göz öňünde tutulan puluň möçberi 25 amerikan dollary bilen kesgitlenýär. Nagt bolmadyk hasaplaşyk üçin göz öňünde tutulan gündelik puluň möçberi 100 amerikan dollary bilen çäklenilýär.
Üstesine, Azatlygyň Türkmenistanyň Daşary ykdysady bankyndaky söhbetdeşiniň aýtmagyna görä, häzirki wagtda ýurduň maliýe häkimiýetleri türkmen raýatlarynyň haýsy banklaryň üsti bilen puly nagtlaşdyrýandygyny yzarlaýarlar we türkmen töleg kartlary boýunça tranzaksiýalaryň togtadylmagy barada arza ýollaýarlar. Türkmenistanlylaryň çekýän kynçylyklary şunuň bilen bagly diýip, Türkmenistanyň Daşary ykdysady bankyndaky çeşmämiz aýdýar.
“Häzir VISA kartlarynyň müňlerçe eýelerinde problemalar döredi. Bu esasan Türkiýede. Emma maňa mälim bolşuna görä, beýleki ýurtlarda hem biziň töleg sistemalarymyzy ulanyp bolmaýar diýen ýaly. Birinjiden, bu, limitiň iki esse azaldylmagy bilen bagly. Ýagny, geçen hepdede bolşy ýaly 50 dollary däl-de, indi 25 dollary nagtlaşdyryp bolýar, nagt bolmadyk hasaplaşyk 100 dollar boldy. Emma Daşary ykdysady bankyň girizýän komission tölegleri bilen bilelikde limitiň möçberi ýene azalýar” diýip, Azatlygyň Türkmenistanyň Daşary ykdysady bankyndaky çeşmesi aýtdy.
Türkiýede we Ýewropa ýurtlarynyň birinde ýaşaýan türkmenistanlylar Azatlygyň haýyşy boýunça bankomatdan pul çekmäge synanyşdylar we bu prosesi surata düşürdiler. Ýagdaýlaryň ikisinde-de 25 amerikan dollary we 25 ýewro möçberinde pul çekmek boýunça synanyşyk edilende, bankomatlarda “tranzaksiýa ret edildi, öz bankyňyza ýüz tutuň” diýen ýazgy peýda boldy.
Şeýle-de, Ýewropa ýurdunda 25 ýewro möçberinde pul çekmäge synanyşan adam öz karty bilen myhmanhana üçin töläp bilmändigini aýdýar.
Kart eýelerini jogapkärçilige çekýärler
Azatlygyň çeşmeleriniň sözlerine görä, türkmen häkimiýetleri puly nagtlaşdyrmak üçin daşary ýurtlara gidýän watandaşlaryna öz kartlaryny berýän kart eýelerini hem yzarlaýarlar.
Azatlygyň Türkmenistanyň ministrlikleriniň birindäki çeşmesi onlarça adamyň administratiw jogapkärçiligine çekilendigini habar berdi.
“Daşary ykdysady bankynda VISA kartlar boýunça haýsy banklaryň üstünden töleg edilýändigini yzarlaýarlar. Şeýle-de, daşary ýurtlarda töleg edilýän kartlaryň eýelerini migrasion gullugy arkaly barlap başladylar, ýagny bankyň ol ýa beýleki müşderisiniň daşary ýurtlara gidip-gitmändigini barlaýarlar. Eger migrasiýa gullugy agzalan şahsyň daşary ýurda gitmändigini aýtsa, onuň karty böwetlenýär. Mundan başga-da, mälim bolşuna görä, köp adama jerime salnypdyr” diýip, ministrligiň resmisi aýtdy.
Bank kartlaryny daşary ýurtlara gidýän beýleki adamlara berýän kart eýeleriniň yzarlanmagy baradaky maglumaty ýagdaýdan ygtybarly ýene iki çeşme tassyklady.
Näsaglaryň hem kynçylyga duçar bolmagy mümkin
VISA kartlar saglygyny bejermek üçin daşary ýurtlara gidýän raýatlar tarapyndan hem aktiw ulanylýar. Emma ministrligiň resmisiniň sözlerine görä, şeýle raýatlaryň hem kynçylyklara uçramagy mümkin.
“Indi daşary ýurtlardaky medisina edarasy tarapyndan berlen dokumentiň esasynda pul geçirip bolmaz. Näsaga we onuň garyndaşlaryna “näsagy Türkmenistanda bejerip bolmaýandygy” hakynda Saglyk ministrliginden ýörite hat gerek bolar. Bu örän umumy mazmunly talap bolup, oňa islendik görnüşde düşünmek mümkin we ol Saglyk ministrliginde korrupsiýa ýol açýar. Häzirki wagtda, meselem, diňe keselini anyklamak üçin Hindistana näçe näsagyň gidýändigini hasaba alsak, munuň nähili problemalary döredýändigini göz öňüne getirmek mümkin” diýip, Azatlygyň çeşmesi aýdýar.
VISA kartlar boýunça çäklendirmeler ençeme wagt bäri dowam edýär we barha güýçlenýär. Şu aýyň başynda Azatlyk Radiosy Türkmenistanyň banklary tarapyndan çykarylan VISA kartlaryň tas doly bloklanandygy barada habar beripdi. Munuň yzýany VISA halkara kompaniýasy Azatlygyň soraglaryna hat üsti bilen beren jogabynda özüniň çäklenmeleri girizmändigini aýtdy, emma kartlaryň Türkmenistan tarapyndan bloklanan bolmagynyň mümkinçiligini aradan aýyrmady.
Türkmenistanyň töleg kartlary bilen bagly soňky ýagdaýy kommentirletmek üçin, VISA kompaniýasynyň wekilleri bilen habarlaşyp bolmady.


text:
Samsung a3 2016
Renki ak ishleyshi gowy yagdayy gowy karowpgasy naushik bar zaryatnik barGörmek Telefonlar goşulan wagty 3 aý öň Gören adam sany 35x
Samsung a3 2016
Renki ak ishleyshi gowy yagdayy gowy karowpgasy naushik bar zaryatnik barGörmek Telefonlar goşulan wagty 3 aý öň Gören adam sany 22x
samsung grand prime 2017
Telefona soz yok abmen bolya gormeliGörmek Telefonlar goşulan wagty 3 aý öň Gören adam sany 62x
J3pro gara 2017
Yagday paket hemme zat bar fullbaha 8300 obmen iphone 6 basgada gormeliGörmek Telefonlar goşulan wagty 7 aý öň Gören adam sany 186x
Iphone 6 16gb 1850TMT
Yagdayy gowy hemme zady bar otpecatga isleya arassaja tel renki gold icloud yok 9250 koneden obmen a3 17 gara protiv bar yuzunneGörmek Telefonlar goşulan wagty 7 aý öň Gören adam sany 288x
A3 2017 gold 2000TMT
Yagdayy paket telefon 1ay boldy hemme zady bar degim zat yok vapseGörmek Telefonlar goşulan wagty 8 aý öň Gören adam sany 179x
А3
Телф говы арасса кемчилик йок гыссаг ренки голд йылы 2017Görmek Telefonlar goşulan wagty 8 aý öň Gören adam sany 164x
Nokia8800 sirocco gold
orginal vse komplektGörmek Telefonlar goşulan wagty 8 aý öň Gören adam sany 293x
galaxy a3
Mana telfon a3 galaxy ulanlan yone arassa bolmaliGörmek Telefonlar goşulan wagty 8 aý öň Gören adam sany 104x
Samsung j5
Samsung j5 Yagdayy gowy Hemme zady ba Obmen gurlesmeli Baha 850 manat Renki gara Yerlesyan yeri GokdepeGörmek Telefonlar goşulan wagty 9 aý öň Gören adam sany 239x
Apple iPhone 8 And 8 Plus (64/256 GB) Factory Unlocked
Apple iPhone 8 And 8 Plus (64/256 GB) Factory Unlocked Apple iPhone 8 (64/256 GB) $700 Apple iPhone 8 Plus (64/256 GB) $800 Colors Availabe: Silver, Space Gray, Gold Condition: Brand New (Factory Sealed) Purchased directly from the Apple Store 100% A...Görmek Telefonlar goşulan wagty 1 ýyl öň Gören adam sany 265x
- 1


text:
"Ukrainada galplyga garşy göreş kaziýeti açylmaly"
Bütin dünýä bankynyň başlygy Ýong Kim Ukrainada galplyga garşy göreş kaziýetiniň açylmalydygyny aýtdy
Resmi sapar bilen Ukraina baran Kim Ukrainanyň Premýer ministri Wladimir Groýsman bilen duşuşdy.
Dünýäde Ukraina hakyndaky oňaýsyz garaýşyň ortadan aýrylmaga başlandygyny nygtan Kim, Ukrainada oba hojalyk pudagynda giziriljek kanuny üýtgetmeleriň maýadarlaryň ünsüni özüne çekip biljekdigini nygtady.
Galplyga garşy göreş kaziýetiň açylmalydygyna ünsi çeken Kim, “Galplyga garşy göreş kaziýetiň açylmagy diýseň möhüm. Kaziýet meselesi halkara pul gaznasy bilen baglaşylan şertnamada hem ýer alýar. Galplyga garşy göreş kaziýeti Ukraina maýa goýjak maýadarlar üçin hem möhüm”diýdi.


text:
Şu günler ata Watanymyzyň ähli künjeginde şanly Garaşsyzlygymyzyň 27 ýyllyk toýy mynasybetli dürli medeni çäreler, bäsleşikler giň gerimde geçirilýär. Türkmenabat şäheriniň görküne görk goşup oturan „Lebap“ söwda we dynç alyş merkeziniň toý-dabaralar merkezinde Türkmenistanyň kärdeşler arkalaşyklarynyň welaýat birleşmesiniň, Türkmenistanyň Zenanlar guramasynyň welaýat bölüminiň hem-de Türkmenabadyň Agrosenagat orta hünär okuw mekdebiniň bilelikde guramagynda geçirilen dabara hem diýseň gyzykly geçdi. Oňa şäherimiziň agrosenagat ulgamynda zähmet çekýän ildeşlerimiz, bilim işgärleri hem-de talyp ýaşlar gatnaşdylar.
Ruhubelentlige, şatlyk-şagalaňa beslenen dabaranyň dowamynda Türkmenabadyň Agrosenagat orta hünär okuw mekdebiniň „Jeýhun“ aýdym-saz toparynyň talyplarynyň ata Watanymyzy, hemişelik Garaşsyzlygymyzy bagtyýar ýaşlygy wasp edýän aýdym-sazly çykyşlary ýygnananlaryň göwün guşuny ganatlandyrdy. „Bagtyýarlyk nagmalary“ folklor toparynyň ýaşlary bolsa milli medeniýetimiziň, däp-dessurlarymyzyň, bereketli topragymyzda önýän baýlyklarymyzyň waspyny sazly kompozisiýalaryň üsti bilen wasp etdiler.
Dabaranyň dowamynda söz sözlän ildeşlerimiz ýurdumyzda halal zähmet çekmek, döwrebap bilim almak, bolelin ýaşamak ugrunda döredilýän giň mümkinçilikler üçin Gahryman Arkadagymyzyň adyna köp sagbolsun aýtdylar. Şirinden-şirin aýdym saza, ýakymly pursatlara beslenen bu baýramçylyk dabarasy ildeşlerimizde ýatdan çykmajak täsirleri galdyrdy.
Jennet Raimbaýewa
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Çagalaryň nahara bolan islegini nädip döretmeli?
Howwa köp ene-atalar çagamyza nahar iýdirip bilemok ýa-da nahary saýlap iýýär, onam iýenok munam iýenok diýip käýinýär.
Medisinada çagany 5-6 aýlyga çenli diňe ene süýdi bilen iýmitlendirmegimizi maslahat berýär. Hatda çaganyň goşmaça arassa suwada mätäçligi ýok diýilýär. Sebäbi ähli gerekli iýmitler ene süýdinde jemlenendir. 5-6 aýlykdan soň çagamyza goşmaça naharlar , püre görnüşinde berilip başlamaly.
Ilki başda çagamyza naharyň tagamyny alyp bilmesi üçin oňa ýardam ediň, ýagny naharyň tagamyny agzynda duýup bilsin, muny azajyk ýalatdyryp ýa-da dilini degirip gördürip bileris. Eger tagamy göwnüne ýarasa iýdirmäge dowam edip bilersiňiz, eger-de ýüz öwürse asla iýdirjek bolup zorlamaň. Her gün azajykdan çagaňyza nahary datdyryp tagamyny almana ýardam etseňiz çaga ýuwaş-ýuwaş agzyndaky tagamy duýup başlar we nahara bolan islegi dörär.
Biz ene-atalar çagalarymyz bir näçe ýollar bilen nahar iýdirmäge çalyşýas. Ýagny
- basym naharyňy gutar, agzyňy aç, iymeseň gaharym geler, iýäý ýogsam men gynanaryn, oýnuňy goý nahara gel, iýmeseň nahar yzyňdan aglar ýa-da çaga
- Ine telewizor/telefon bol indi iýäý, naharyňy iyseň süyji alyp berjek,iýseň parka gideris, sen dökersiň men iýdireýin, sen iýmeseň jigiň iýer…..ýaly birnäçe sözler bilen çagany nahar mejbur edyäs. Bu gaty ýalňyş. Sebäbi biz bärde çagalarymyzy gorkuzyp, alada goýup ýa-da olary bir zat teklip edip oňa garşylyk nahar iýmesini talap edýäs. Goý çaga ajyksyn, ol ajyganlygy üçin nahar iýmelidigine düşünsin. çaga
Çagalaryňyzy asla nahar iymäge zorlamaň!
Sebäbi çagada nahara garşy negatiw duýgularyň oýanmagyna sebäp bolýar. Soň ýuwaş-yuwaş nahar iýmekden ýüz öwrüp başlaýarlar ýa-da ony iýjek däl muny iýjek diýip nahar seçip başlaýarlar. Goý çagaňyz ajyksyn. Çaga ajyjksa elbetde nahara isleg bildirjekdir. Özi gelip size nahar isleýänini aýtjakdyr. çaga
Çagany nahara iýmage mejbur etmek onuň biologiki nahar sagadyna täsir etjekdir. Dok çaga nahara isleg bildirmez. Egerde çaga ertirlik naharynda iýdirmäge zorlasak çaga günortan naharyna çenli ajygyp ýetişmeýär we ene-atalar ýene çaga zordan nahar iýdirjek bolýarlar…bu gaty ýalňyş çünki çagada nahara garşy negatiw duygularyň emele gelmegine ýa-da çganyň nahary saýlap iýmegine sebäp bolýar. Asla çagaňyza nahara mejbur etmäň, günortan naharyň wagty gelende çagaňyz eýýäm ajygyp nahara isleg bildirjekdir.
Eger-de çagaňyz nahardan doýanlygyny size bildirse “ Ýok doýmadyň, ýene iý” diyip olary nahara zorlamaň . Bu diýmek “Sen hiç zada karar berip bilmeýäň. Men karar berýärin diýmekdir”. Goý çagaňyz karar bermänini öwrensin. Ony öz erkine goýuň.
Häzirki döwürde çagalarymyzy öňüne telefon ýa-da telewizor goýup nahar iýdirmäge çalyşýas. Bu bolsa çagalaryň doýup-doýmadygyny duýman , kontrolsyz iýmesine sebäp bolýar. Sebäbi çaganyň akly telewizorda ýa-da telefonda bolýar, doýup-doýmadygyny duýup bilmeýär. Çaganyň kontrolsyz nahar iýmesi bolsa semizlige ýol açýar.
Hormatly ene-atalar geliň çagalarymyzy naharlanymyzda azajyk ünsli bolalyň. Olary gynandyryp, bir zat teklip edip nahara mejbur etmäliň! Sebäbi iýmitlenmek her bir bedeniň mätäçligidir. Çaga nahar iýmän 3 sagat çydar , 5 sagat çydar ýöne 10 sagat ýada 20 sagat çydap bilmez. Sebäbi sagdyn çaga sagdyn geljegimizdir diýmekdir.
Ünsüňizi çekip biler: Çagamyzy ene süýdinden nädip we haçan aýyrmaly?


text:
Türkiýäniň prezidenti Rejep Taýyp Erdogan Siriýanyň Afrin sebitinde gury ýerdäki harby operasiýalaryň başlanandygyny, Manbijiň ýanyndan hem bir operasiýanyň başlanjakdygyny aýdýar.
20-nji ýanwarda günbatardaky Kutahýa welaýatynda Adalat we Galkynyş partiýasynyň ýygnagynda çykyp gürlän prezident munuň türk goşunlarynyň serhetden geçendigini aňladýandygyny anyk aýtmady.
Türk harbylary biraz öň özleriniň demirgazyk-günbatar Siriýadan, kürtleriň gözegçiligindäki ýerden serhet aşyr atylan oka gaýtawul berendikleriniaýtdylar.
Harbylaryň 20-nji ýanwardaky gysga beýanatynda aýdylmagyna görä, olar Afrindäki bosgunlara we penahanalara hüjüm etmek arkaly iki gün berlen “azara” gaýtawul berdiler. Afrin YPG, Kürt halk goranyş birliginiň kontrollygynda diýip bilinýär. Harbylar başga detallary açmadylar.
Türkiýe olary (YPG) terrorçy gurama diýip hasaplaýar.
Türkiýäniň goranmak ministri Nurettin Canikli 19-njy ýanwarda öz ýurdunyň Siriýanyň Afrin sebitinde ABŞ tarapyndan goldanylýan kürt söweşijilerine garşy harby operasiýa başlandygyny aýtdy.
Prezident Rejep Taýyp Erdogan geçen hepde Afrindäki siriýaly kürt milisiýasy mynjyradylar diýdi. Ankara olary Türkiýäniň howpsuzlygyna wehim diýip hasaplaýar.


text:
Hormatly Prezidentimiz Gurbanguly Berdimuhamedowyň il-günüň saglygyny goramaga gönükdirilen syýasatynyň hem-de ýadawsyz tagallasynyň esasy ugurlaryny kesgitleýän “Saglyk” Döwlet maksatnamasynda ýurdymyzyň ilatynyň saglygyny goramak ugrunda işleýän edaralaryň maddy-tehniki binýadyny berkitmek, ösdürmek bellenildi. Garaşsyzlyk ýyllarynda saglygy goraýyş ulgamynda amala aşyrylan her bir tutumly işiň gözbaşynda Hormatly Prezidentimiz Berdimuhamedowyň durandygy, onuň halk arasynda önüp-ösüp, okap işläp, saýlap alan ugruna juda beletligi we kämilligi, yhlaslylygy, tutanýerliligi il-gününi begendirýär. Ýurduň içerki abadançylygy, halkymyzyň agzybirligi hem bagtyýarlygy ata Watanymyzyň halkara abyraýynyň barha ýokarlanmagyna getirýär. Berkarar döwletiň bagtyýarlyk döwründe Watanymyzda adam saglygy baş aladalarynyň birine öwrüldi. Ilatyň durmuş üpjünçiliginiň derejesiniň ýokarlanmagy, halkyň hal-ýagdaýynyň, şol sanda ýaşaýyş jaý, aýlyk-günlik, pensiýalar, döwlet kömek pullary bilen üpjünçiligiň gowulaşmagy, täze iş orunlarynyň döredilmegi ilat saglygynyň görkezijileriniň has-da ýokarlanmagyna özüniň oňňyn täsirini ýetirýär.
Kärhananyň gurluşyk işleri Türkmenistanyň Prezidentiniň 2011-nji ýylyň 19-njy iýulyndaky “Aşgabat şäherinde Infuzion erginlerini öndürýän derman kärhanasyny gurmak hakyndaky” 11754 belgili Kararyna laýyklykda amala aşyryldy.
Kärhana Germaniýanyň, Angliýanyň, Şwesiýanyň, Finlýandiýanyň, Awstriýanyň, Ýaponiýanyň, ABŞ-nyň dünýä belli kompaniýalaryň öndüren önümçilik we kömekçi tehnologikin enjamlary, hil we mukdar barlag enjamlary bilen enjamlaşdyryldy. Enjamlar kompýuter arkaly arabaglanyşykly işleýär. Iş standartlary Ýewropa standartlaryna we JMP talaplaryna doly laýyk gelýär.
Kärhana 3 sany esasy bölümden ybarat: Önümçilik bölümi, Tehniki bölüm we Hil barlag bölümi.
Kärhananyň önümçilik kuwwatlylygy 1 ýylda 10 million flakon taýyn derman ergini.
Jemi 4 görnüşi taýýyn derman erginleri öndüriler:
Bir ýylyň dowamynda öndüriljek derman erginleriniň möçberleri:
Bu bölümde Germaniýanyň “KRUSS OPTRONIK” kompaniýasynyň Polýarimetr enjamy, ABŞ-nyň “GENERAL ELEKTRIK SIEWERS” kompaniýasynyň Teo usul enjamy, Ýaponiýanyň HITACHI kompanoýasynyň Hromotograf enjamy, ABŞ-nyň “SHERWOOD” kompaniýasynyň Ýalyn fotometr enjamy, ABŞ- nyň “GENESYS” kompaniýasynyň Spektrofotometr enjamy, Germaniýanyň “Plumat” kompaniýasynyň Polipropilen flakonlaryň gapaklarynyň berkligini barlaýan enjamy otyrdylan.
Bölümde kärhanada öndürilýän derman ergiblerini taýýarlamak üçin ulanylýan suwuň himiki düzüminiň, taýýarlanan derman erginiň hiliniň we mukdarynyň barlaglary Ýewropanyň Farmakopiýa talaplaryna laýyklykda amala aşyrylýar.
Bu bölüminde ABŞ-nyň “ADVANCED” kompaniýasynyň Kriokop enjamy, “VWR” Inkubator enjamy, Germaniýa, Ýaponiýanyň “NIKON” kompaniýasynyň Ýokary hilli mikroskop enjamy otyrydylan.
Bu enjamlaryň kömegi bilen kärhananyň bölümlerinde arassaçylyk kadalarynyň berjaý edilişine yzygiderli gözegçilik amala aşyrylýar we öndürilen infuzion erginleriň pirogenligi we sterilligi barlanýar.
Önümçilik bölümi 6 sany bölümçeden düzülip, olar öz aralarynda kompýuter arkaly arabaglanyşykly işleýärler.
Önümçilikde ulanylýan suw Germaniýanyň “BWT” kompaniýasy tarapyndan öndürilen Osmos enjamy arkaly arassalanýar. Osmos enjamynda arassalanan suwdan Finlýandiýanyň “STERIS” kompaniýasy tarapyndan öndürülen 5 basgançakly distilýatorda ergin taýýarlamaga niýetlenen sanjym üçin suw öndürilýär.
Taýýarlanan sanjym üçin suw kärhananyň hil barlag bölüminde Ýewropa farmakopiýa standartlaryna laýyklykda barlaglardan geçirilýär we barlaglaryň netijesi talaba laýyk bolan ýagdaýynda ergib taýýarlamaga rugsat berilýär.
Derman erginlerini taýýarlamak aseptiki şertlerde awtomatiki ýagdaýda Finlýandiýanyň “Tankki” kompaniýasynyň hersiniň göwrümi 5 000 litr bolan derman erinlerini taýýarlamak üçin ýöriteleşdirilen gapalarynyň 2 sanysynda ýerine ýetirilýär. Bölümçede Germaniýanyň “CARL STAHL” kompaniýasynyň çig mal haltalaryny wakkum arkaly göteriji enjamy, Germaniýanyň “Sartorius” kompaniýasynyň 500 kg, 50 kg we 5 kg çenli agramly çig mallary çekmäge niýetlenen 3 sany terezisi işleýär.
Taýyn bolan derman ergini hil we mukdar taýdan barlanýar.
Bölümçede Awstriýanyň “Engel” kompaniýasy tarapyndan öndürilen ýokary hilli enjam oturdylan. Bu enjam doly awtomatiki ýagdaýda işleýär we polipropilen çig malyndan 250 ml ýa-da 500 ml göwrümli flakonlary taýýarlamak üçin niýetlenen gutylary guýýar. Enjam 1 sagatda 2500 sany guty guýmaga ukyply.
Bu ulgam Germaniýanyň “Plumat” kompaniýasy tarapyndan öndürilip, doly awtomatiki ýagdaýda, ergin taýarlaýjy bölüm bilen kompýuter arkaly utgaşykly işleýär.
Taýýarlanan gutular ulgamda galogen gyzdyryjylar arkaly sündürilýär we olara ýörite şekil beriji galypda şekil berilýär, ýagny flakon ýasalýar, soňra olar derman erginleri bilen doldurylýar hem-de gapaklary berkidilýar.
Bu enjamyň önümçilik kuwwatlylygy: 1 sagatda 2 000 sany 500 ml ýa-da 2 250 sany 250 ml göwrümli flakonlara derman erginlerini gaplaýar.
Bu bölümçede Şwesiýanyň “Getinge” kompaniýasy tarapyndan öndürilen zyýansyzlandyryjy enjam ýerleşdirilen. Enjam doly awtomatiki ýagdaýda işläp, 1 tapgyrda 4 000 sany 500 ml ýa-da 5000 sany 250 ml göwrümli derman erginlerini zyýansyzlandyrýar.
Zyýansyzlandyrma 115oC gyzgynlykda 30 minudyň dowamynda amala aşyrylýar.
Zyýansyzlandyrmanyň amala aşyrylyşy barada doly maglumat ýörite ýazyjy guralyň kömegi bilen kagyz ýüzünde çykarylýar. Maglumat derman ergininiň tapgyrlaýyn doldyrylýan resminamalaryna çatylýar.
Bölümçede zyýansyzlandyrylan taýyn bolan derman erginleriniň hiline, göwrümine we göze görünýän garyndylaryň ýoklygyna barlaglar geçirilýär, soňra olara Angliýanyň “Newman” kompaniýasy tarapyndan öndürilen enjamda awtomatiki ýagdaýda ýarlyklar. Ýarlyklarda ýazyjy guralyň kömegi bilen derman ergininiň tapgyry, öndürilen senesi we ulanyş möhleti belleniýär.
Taýyn derman erginleri konweýeriň kömegi bilen gaplaýjy hünärmenlere geçirilýär we bellenen tertipde karton gaplara gaplanýar. Taýyn bolan önüm Ýaponiýanyň “Mitsubishi” kompaniýasy tarapyndan öndürilen çarşakly ýük göteriji ulgamynyň kömegi bilen karantin ammaryna ugradylýar. Bu ammarda taýyn önüme 14 günüň dowamynda mikrobiologiki barlaglar geçirilýär we barlaglaryň netijesi talaba laýyk bolan ýagdaýynda derman erginleri taýyn bolan ýagdaýynda derman erginleri taýyn önüm saklanylýan ammara geçirilýär we satuwa çykarmaga rugsat berilýär.


text:
Onlaýn sapaklar bilen ýönekeý düzgünlerden başlap çuňlaşdyrylan strategiýalara çenli öz ukybyňyzy ösdüriň.
Islendik brauzerde islendik wagtda oýnaň! 1 minutlyk oýundan başlap 2 sagatlyk oýna çenli oýnap bilersiňiz 20 000-den agdyk agza bilen.
Sapaklar, Taktiki türgenleşik we wideolar ukybymyň ösmegine goşant goşdy. - GM Kayden Troff, ABŞ
Haýsy dostuňyz naýbaşy oýunçydygyna ser salyň! Islendik birine aňsatlyk bilen erşiň.
Utýan göçümleri tapma ukybyňyzy ösdürjek tapmaçalar bilen özüňize erşiň.
Chess.com küşt oýnamak üçin ajaýyp ýerdir. Bu saýt agzalaryna diýseň gowy hyzmat edýär we ähli derejedäki küştçilere gowy wagt geçirmek mümkinçiligini berýär! - Jose, Braziliýa
Islege görä her pozisiýa düşünmäge kömek edýän 10 dürli derejeli kynlykly tälimçi.
Çalt kompýuter derňewi oýunlaryňyzdaky ýalňyşlary tapýar we iň gowy göçümleri aýan edýär.
Chess.com küştçiler üçin birkemsiz ýerdir! Onlaýn bäsleşikler-de çykyş edip bilýäs we Grossmeýsterden tut öwrenjä çenli her kime gabat gelmek bolýar. - Pako, Hawai
Iň gowy küşt ýazgylaryny okaň we naýbaşy küşt ýazyjylaryndan we habarçylaryndan habardar ediliň.
Çalt kompýuter derňewi oýunlaryňyzdaky ýalňyşlary tapýar we iň gowy göçümleri aýan edýär.
Gören saýtlam içinde Chess.com küşt öwrenmek üçin iň gowy saýtdyr. Saýtdaky tälim esbaplary baha biçilmezdir. - Ştaýner, Norwegiýa


text:
Eýranyň ýollara we ulaglara gözegçilik edýän guramasynyň başlygy Abdolhaşem Hassaniýa Türkmenistanyň ilçisi Ahmet Gurbanow bilen duşuşyk mahalynda Aşgabadyň bir taraply ýagdaýda Eýranyň ýük maşynlary üçin gümrük paçlaryny ýokarlandyrmagyndan nägilelik bildirdi diýip, Eýranyň IRNA habar gullugy 4-nji iýunda habar berdi.
Hassaniýa gümrük paçlarynyň 50 prosent ýokarlandyrylmagynyň iki ýurduň arasyndaky tranzit gatnawynyň kemelmegine getirjekdigini aýdyp, Türkmenistany bu paçlary ýatyrmaga çagyrdy.
Owgan mediasynyň maý aýynda beren maglumatyna görä, Türkmenistan Owganystan üçin gümrük paçlaryny 50 prosent kemeltdi.
Mälim bolşy ýaly, Türkmenistan demirýollaryň, ýokary tizlikli awtomobil ýollarynyň, köprüleriň gurluşygyna uly üns berýär we sebitde transport gatnawlarynyň özboluşly merkezine öwrülmegi maksat edinýär.


text:
Birleşen Ştatlaryň birinji hanymy, öz adamsy, prezident Barak Obamanyň deregine, hepdelik radio we internet ýüzlenmesi bilen çykyş etdi.
Ol gyzlaryň alnyp gaçylmagynyň «uly adamlaryň ýaş gyzlaryň arzuw-isleglerini öçürmek synanyşygy» bolandygyny aýtdy.
Obama özüniň we ýanýoldaşynyň 15-nji aprelde gyzlaryň öz umumy ýaşaýyş jaýlaryndan alnyp gaçylmagyna «juda gaharlanandyklaryny we gynanandyklaryny» aýdyp, «Barak we men ol gyzlarda öz gyzlarymyzy görýäris» diýdi.
«Boko Haramyň» lideri ol gyzlary satmagy niýet edinýändigini aýtdy.
Obama Eneler gününiň öňüsyrasynda çykyş edip, «Nigeriýa seýrek hadysa däl» we gyzlar bütin dünýäde bilim aljak bolanda kynçylyga uçraýar diýdi.


text:
Ikarus we Erdogan0
Syýasy güýji monopoliýalaşdyryp, ençeme ýyllap halka häkimiýeti öz elinden saklandan soň, Türkiýäniň premýer-ministri Rejep Taýýip Erdogan hiç kim towguna tok diýip bilmez öýtdi. Emma, grek mifologiýasyndaky Ikarus ýaly, Erdoganyň uçuşy Güne has golaý bardy. Ýakynda Türkiýede ör-boýuna galyp başlan dawa Erdogany öz hökümetindäki adamlaryň ýerlerini çalyşmaga mejbur etdi. Netijede, parahorlykda günäkärlenýän dört ministr wezipesinden çekildi. Şeýle takdyr Erdoganyň hut özi üçin heniz ir bolup biler, emma Türkiýäniň içerki bady we onuň öz daşarky ýaranlary bilen gatnaşyklary hemişelik diýen ýaly ýara aldy.
Ikarus ýaly, Erdogany hem men-menlik ýakdy. Häkimiýetdäki 12 ýyllyk döwrüniň dowamynda ol Türkiýäniň syýasatyny dolulygyna diýen ýaly öz eline aldy. Şeýle ýagdaý Atatürkiň bir partiýaly döwründen bäri hiç-haçan görülmändi. Ol bu üstünligi diňe bir gowy syýasatçy bolany üçin gazanmady, onuň gowşak we nälaçedeýin syýasy garşydaşlary hem oňa ýol arçadylar.“Halkbankyň” Eýran bilen altyn söwdasynda araçy bolup, oňa sanksiýalaryň güýjüni gaçyrmaga ýardam edendigi belli bolandan soň, ABŞ-da we Ýewropada gözler hanalardan çykdy.Hazirki krizis prokuratura wezipe başyndaky üç ministriň oglunyň, şeýle hem döwlet eýeçiligindäki “Halkbankyň” başlygynyň öýüni dörmäge buýruk çykarandan soň ýüz berdi. “Halkbankyň” Eýran bilen altyn söwdasynda araçy bolup, oňa sanksiýalaryň güýjüni gaçyrmaga ýardam edendigi belli bolandan soň, Birleşen Ştatlarda we Ýewropada gözler hanalardan çykdy. Prokurorlar aýakgaby gutularyndan we pul sanaýjy maşynlardan, şeýle hem beýleki ýerlerden $4.5 million tapdylar. Ogullar we beýleki şübhe bildirilenler pul ýuwmakda, bikanun söwda etmekde, para almakda we beýleki jenaýatlarda aýyplandylar. Olaryň biriniň kakasy bir ýyldan hem az wagt bari içeri işler ministri, beýlekisiniňki ykdysadyýet ministri, üçünjisiniňki bolsa daşky gurşaw we şäher planlaşdyryş ministridi. Taýagyň bir ujy Ýewropa Bileleşigi bilen gatnaşyklara jogap berýän başga bir ministre hem degdi.
Erdoganyň öňündäki häzirki kynçylyk diňe bir korrupsiýa sebäpli ynamyň gaçmagy bilen bagly däldir. Türkiýede şular ýaly ýagdaýa şübhe bildirmedik adam azdyr. Emma ençeme ýyllaryň dowamynda Türkiýäniň halky bilen Adalat we Galkynyş partiýasynyň arasynda sosial şertnama bardy: ykdysady ýagdaý gowulaşyp, halka has köp ýeňillikler döredilse, parahorlyga kän bir üns hem beriljek däldi. Goşmaça ätiýaçlandyryş hökmünde, Erdogan metbugatyň öz ýaranlarynyň elinde bolmagyna hem şert döretdi.
Onda näme üýtgedi? Maý we iýun aýlarynda Stambulda we beýleki şäherlerde hökümete garşy ýörişler geçirilende Erdogan we onuň egindeşleri aňk-taňk boldular. Demonstrasiýalaryň göwrümi we möhleti hökümetiň sabyr käsesini doldurdy. Ine, şonda Erdogan ullakan ýalňyşlyk goýberdi. Syýasy çözgüt agtarmagyň deregine, ol diňe bir demonstranlara garşy durmak bilen çäklenmän, protestleriň çeşmesi hökmünde daşarky dil-düwşükler baradaky hekaýalary oýlap tapyp, olaryň talaplaryny abraýdan gaçyrmaga çalyşdy. Erdogan we onuň hökümetdäki, metbugatdaky we beýleki ýerlerdäki tarapdarlary toslanyp tapylan maglumatlar arkaly Birleşen Ştatlar, Ýewropa ýurtlary, Germaniýanyň “Lufthansa” howa kompaniýasy, daşary ýurt mediasy, “Financial Times”, “Reuters”, “CNN”, and “the Economist”, we elbetde, ýewreýler we Ysraýyl ýaly taraplara degişli “bähbit lobbiçilerine” yzygiderli hapa sürtdüler. Demonstrantlar we olaryň raýat jemgyýetçiligindäki, hatda bizneslerdäki ýaranlary oýnatgy hökmünde görkezildiler.Waşington we Ýewropa paýtagtlary özleriniň Erdogany agdarmaga synanyşanlykda aýyplanmagyna juda geň galdylar.Bu günäkärleýji çärelerde iki problema bardy. Birinjiden, belki-de Erdogan demontrasiýalaryň göwrümine göz ýetirip bilmedi, ony maslahatçylary ýalňyş tarapa iteren bolmaly. Ikinjiden, bu ýagdaý Türkiýäniň daşary ýurtlardaky abraýyny pese gaçyrdy we Ankaranyň iň möhüm halkara ýaranlygyna zeper ýetirdi. Aslynda, Gezi protestlerinden iki hepde öň Ak Tamda Erdogan bilen agşamlyk naharyny edinen Birleşen Ştatlaryň prezidenti Barak Obama, aýdylyşyna görä, indi onuň bilen gürleşmäni bes edipdir. Görnüşe görä, Waşington we Ýewropa paýtagtlary özleriniň Erdogany agdarmaga synanyşanlykda aýyplanmagyna juda geň galdylar.
Erdoganyň ilki başda polisiýanyň ýolbaşçylaryny işden kowmagy we öz partiýasyny goramak üçin derňew düzgünlerini üýtgetmegi adamlaryň gaharyny getirdi. Ol bu işi gurnanlykda ençeme biznesleri, media guramalaryny we mekdepleri öz içine alýan “Gülen” hereketini hem günäkärlap başlady. Emma halk indi fantastiki we toslama teoriýalara has şübheli garaýar. Golliwud kinolaryndaky ýaly $4.5 million dollary adamlaryň aňyndan çykaraýmak aňsat däl.
Erdogan gysga möhletli bähbitler üçin seresaplylygy elden berip, özüniň hakyky we hyýaly duşmanlaryna garşy göreş syýasatyny alyp bararmy? Bu ýagdaý, esasan hem Birleşen Ştatlar nyşana alynaýsa, Türkiýäni has hem böler. Onuň uzak möhletleýin ykdysady we syýasy zyýany agyr bolar. Erdogan Waşingtony özüni agdarmaga synanyşanlykda aýyplandan soň oňa bolan ynam doly puja çykyp, ABŞ-Türkiýe gatnaşyklaryna agyr zeper ýetdi. Birleşen Ştatlar Türkiýe bilen işleşer. Türkiýäniň we Birleşen Ştatlaryň resmileri her gün müňlerçe bolmasa-da, ýüzlerçe alyş-çalşyk edýärkäler Waşingtonyň başga alajy ýok. Bularyň arasynda NATO ýaranlygynyň çäkindäki gatnaşyklar, Siriýa we Ýakyn Gündogaryň beýleki ýerleri boýunça gepleşikler hem girýär. Bular dowam eder, emma Erdoganyň gedemligi bir mahalky ýakyn hyzmatdaşlyga eýýäm çynlakaý zarba urdy.
Genri J. Barkeý Lihaý Uniwersitetiniň halkara gatnaşyklary boýunça professorydyr. Makalanyň asyl nusgasy ilki başda “Foreign Policy” žurnalynda iňlis dilinde çap edildi. Onda aýdylýan pikirler awtoryň özüne degişli bolup, olar “Halkara” žurnalynyň tutumyny ýaňzytmaýar.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
MUGT BAŞLANGYÇ BILIME HER BIR ÇAGA HUKUKLY DÄLMI?
Okuwa giriş möwsümi golaýlaşýar. Sosial ulgamlarda Ýokary Okuw Jaýlaryna (ÝOJ) girmek prosesiniň aýdyň we anyk däl bolup galýandygy barada gürrüňler edilýär. Ýöne bu gezek men ýurdumyzdaky ÝOJ-a girmegiň aýratynlyklary barada däl-de, ilkinji basgançak barada gurrüň açmakçy – birinji klasa girmek tejribesi barada. Meň birnäçe garyndaşlarym, jigilerim şu wagt 1-nji klasa taýýarlanýarlar. Men şu proses bilen gyzyklanyp, jigilerimiň, goňşy çagalaryň ene-atalary bilen gürrüňdeş boldum. Gynansakda gazet-žurnallarymyzda, beýleki mediýalarda şu mesele boýunça maglumatlaryň bolmazlygy sebäpli men iki soragyma-da häkimiýetleriň resmi jogabyny tapyp bilmedim.
Garwarda girýärmiň ýa 1-nji synpa?
6-7 ýaşly çaganyň öňünde nähili talaplar goýlan? Birinji klasa girýän çaga ekzamen tabşyrmaly diýip aýdýarlar. Ene-atalaryň aglaba bölegi 6-7 ýaşly çaga üçin "ekzamende" näme soralýandygy barada anyk düşünjeleriniň ýokdugy we "ekzamen" üçin bir standartyň ýokdugyny bellediler. "Eýse, şol ekzamenden ýa-da ‘söhbetdeşlikden’ geçip bilmedik çaga näme bolýar? Ony okuwsyz öýde goýmalymy?" diýen soragyma söhbetdeşler dymmak bilen jogap berdiler.
Hşşş! Tölegler!
Mekdebe girmek üçin resmi ýagdaýda, kanuna görä töleg alynmaly däl, ýöne şu wagt ýurdumyzda döwrebap talaplara görä bilim berýän, rus we iňlis dillerini öwredýän mekdeplere girmek üçin $3000-$5000 aralygynda resmi däl töleg soralýar diýlen gürrüňler giňden ýaýran. Familiýaň türkmen bolup rus klasyna girmek üçin ene-atalara $1000-$3000 aralygyndaky resmi däl nyrh bellenilen. Paýtagtda iň ýörgünli mekdepler hasaplanylýan 27-nji we Puşkin adyndaky (Rossiýskaýa şkola) mekdeplerde çagalaryny 1-nji klasa iberýän gurply çinownikleriň ýa-da olaryň garyndaşlarynyň döredýän "auksiony" "bazar" bahalaryny has hem ýokarlandyryp, $20 000-$30 000 ýetirýär diýen gürrüňler bar.
Maňa has uly täsir eden ýagdaý bolsa ene-atalardan resmi proses we talaplar barada soramda olaň gürrüňi derrew giňden ýaýran myş-myşlara sowmaklary boldy. Olar her dürli myş-myşlar (sebäbi "wakalary" tassyklap bolanok ýa-da tassyklamak juda kyn) barada gorky, ruhyçökgünlik bilen gürrüň edýärler. Kagyz ýüzündäki, kanuna görä talaplar, bolmaly aýdyňlyk barada hiç kim asla söz açmak hem islänok. Tersine, şeýle ýagdaýalar adaty şertler ýaly kabul edilýär.
Näme edip bolar?
Men ýurdumyzda parahorluga, korrupsiýa garşy alnyp barylýan göreşiň çäklerinde, ene-atalaryň, ilatyň arz-şikaýatlary üçin ýörite telefon liniýasy açylsa netijeli we peýdaly bolar diýip pikir edýärin. Ministrlikler ilata şu mesele barada ýygy-ýygydan mediýada hasabat berse ýagdaýlaryň gowulanjagyna ynanýaryn. Gyrgyz goňşularymyz hem şeýle mesele bilen ýüzbe-ýüz bolanlarynda jemgyýetçiligiň närazylygy netijesinde şeýle tejribäni durmuşa geçirdiler. Iýun aýynda Gyrgyz Bilim Ministrligi 1-nji synpa giriş ekzamenlerini we tölegleri gadagan etdi. 1-nji synpa giriş ekzamenlerini we tölegleri talap edýän mugallymlary işden boşadylar diýlip duýduryş berildi. Haýsy bir töleg tölenmeli bolsa olar diňe resmi ýagdaýda, mekdebiň bank hasabyna geçirilmeli diýip bellenildi. Men şeýle gerekli çäreler biziň jemgyýetimizde hem durmuşa geçirilse, türkmen ene-atalary üçin adalatly bir çykalga bolar diýip hasaplaýaryn.
Awtor: Maral Nazarowa
- 1203 gezek okalan


text:
“Rohde & Schwarz” kompaniýasy türkmen bazarynda tutýan ornuny berkitmäge ymtylýar
2018-nji ýylyň 15-nji fewralynda Türkmenistanyň Prezidenti Gurbanguly Berdimuhamedow belli “Rohde & Schwarz” nemes kompaniýasynyň “Howpsuz aragatnaşyk enjamlary, ýerleýiş we taslamalar” departamentiniň uly wise-prezidenti Hartmut Ýeşkeni kabul etdi.
Myhman wagt tapyp kabul edendigi hem-de hyzmatdaşlygyň möhüm ugurlaryny ara alyp maslahatlaşmaga döredilen mümkinçilik üçin döwlet Baştutanymyza tüýs ýürekden hoşallyk bildirip, Ýewropanyň hem-de tutuş halkara işewürler toparlarynyň oňyn özgertmeler ugruny yzygiderli amala aşyrýan Türkmenistan bilen işewür gatnaşyklary giňeltmäge uly gyzyklanma bildirýändigini aýtdy.
Hormatly Prezidentimiz Gurbanguly Berdimuhamedow Türkmenistanyň hem daşary ýurtly hyzmatdaşlar bilen giň netijeli gatnaşyklary ugur edinýändigini belläp, iri nemes kompaniýalary bilen ýola goýlan gatnaşyklaryň netijeli häsiýetini kanagatlanma bilen nygtady. Şol kompaniýalar dürli pudaklarda ýöriteleşdirilendir hem-de öz üstlerine alan borçnamalaryna jogapkärli çemeleşýärler.
Döwlet Baştutanymyz bu baradaky gürrüňi dowam edip, türkmen-german gatnaşyklarynyň däp bolan dostlukly, okgunly häsiýetini belledi, bu hyzmatdaşlyk ähli ugurlar boýunça, şol sanda söwda-ykdysady ulgamda üstünlikli ösdürilýär, şunda Bilelikdäki hökümetara iş toparyna uly orun degişlidir.
Bilelikde işlemegiň tejribesini hem-de uly mümkinçiliklerini nazara almak bilen, özara bähbitli hyzmatdaşlygyň geljegi hakynda pikir alyşmalaryň barşynda “Rohde & Schwarz” kompaniýasynyň sazlaşykly ösýän türkmen bazarynda ornuny berkitmäge çalyşýandygy tassyklanyldy.
Şunuň bilen baglylykda, milli Liderimiz maglumat tehnologiýalary we simsiz aragatnaşyk, elektron barlag-ölçeg enjamlary, gepleşikleriň ýokary hilli, sanly hem-de takyk alnyp berilmegini üpjün edýän tele we radio ýaýlymlary üçin enjamlary öndürmek ýaly ugurlarda dünýäde öňdebaryjylaryň biri bolýan kompaniýanyň işiniň esasy ugurlary bilen tanyşdyryldy. Innowasion çözgütleri üstünlikli işläp taýýarlaýjy hökmünde tanalýan “Rohde & Schwarz” kompaniýasynyň Germaniýanyň çäklerinden alyslarda hem wekilhanalary bolup, öz hyzmatdaşlaryna degişli hyzmatlaryň dürli görnüşlerini hödürleýär.
Döwlet Baştutanymyz ikitaraplaýyn gatnaşyklar baradaky meselelere netijeli çemeleşmäni goldamak bilen, iň gowy inženerçilik we ylmy-tehniki pikiriň gazananlaryny ornaşdyrmagy ugur edinýän Türkmenistanyň dünýäniň öňdebaryjy işewürleri, şol sanda “Rohde & Schwarz” üçin hem hemişe açykdygyny aýtdy. Biziň ýurdumyz toplumlaýyn özgertmeleri we maksatnamalary amala aşyrmak bilen, durmuşyň ähli ugurlaryna, şol sanda aragatnaşyk hem-de telekommunikasiýalar, ýokary tizlikli maglumat we multimediýa tehnologiýalary ýaly ugurlara täzelikleri işjeň ornaşdyrmaga gyzyklanma bildirýär. Munuň özi köpugurly hyzmatdaşlyk üçin amatly şertleri döredýär, bu bolsa nemes kompaniýasynyň baý tejribesiniň iş ýüzünde peýdaly boljakdygyny görkezýär.
Duşuşygyň ahyrynda jenap Hartmut Ýeşke Türkmenistanyň Prezidenti Gurbanguly Berdimuhamedowa netijeli we düýpli söhbetdeşlik üçin tüýs ýürekden hoşallygyny beýan edip, “Rohde & Schwarz” kompaniýasynyň Türkmenistany ygtybarly we geljegi uly işewür hyzmatdaş hasaplap, ýurdumyz bilen mundan beýläk hem uzakmöhletleýin esasda hyzmatdaşlygy has-da ösdürmäge çalyşýandygyny aýtdy.


text:
Milli Howpsyzlyk geňeşiniň maslahatynda Idlib meselesine garaldy
Milli Howpsyzlyk geňeşiniň maslahatynda Siriýanyň Idlib şäherindäki çaknyşyksyz zolaga garşy guralýan hüjümleriň bes edilmegi babatynda Russiýa bilen gazanylan ylalaşygyň möhümdigi bellendi
Prezidentiň Kompleksinde düýn geçirilen Milli Howpsyzlyk geňeşiniň maslahatyndan soň umumy jarnama çap edildi.
Jarnamada: “Siriýanyň Idlib şäherindäki çaknyşyksyz zolaga garşy guralýan hüjümleriň bes edilmegi babatynda Russiýa bilen gazanylan ylalaşygyň möhümdigi bellendi” diýildi.
Siriýanyň terrordan saplanmagynyň möhümdigi bellenen jarnamada: “Siriýanyň beýleki sebitleriniň hem terrordan saplanmagy bilen bagly geçirilen işleriň dowam etdiriljekdigi tassyklandy. Siriýa krizisiniň çözgüdinde halkara jemgyýet, syýasy we ynsanperwer jogapkärçilikleri has çalt we täsirli ýagdaýda ýerine ýetirilmäge çagyryldy” diýip bellendi.
Jarnamada: “Manbijiň terror guramasyndan saplanmagy üçin baglaşylan şertnamanyň ýola goýulmagyna garaşylýar” diýildi.
Jarnamada mundan başgada: “Daşary ýurtlarda tussag edilen terrorçylaryň Türkiýäniň adalatyna boýun bolmagy, Türkiýäniň tutanýerliliginiň görkezijisidir, bu operasiýalar dowam eder” diýip nygtaldy.


text:
Paýtagtymyzda Taekwondo (ITF) boýunça ýurdumyzyň çempionaty geçirildi. Onda agram derejeleriniň ýedisinde “başa-baş” we “tuli” görnüşlerinde medallar toplumynyň 18-si ugrunda bäsleşildi.
Ýaryşa paýtagtymyzdan hem-de welaýatlardan erkekler we zenanlar düzümlerinden hem-de geljegine uly umyt bildirilýän ýetginjeklerden öňdebaryjy türgenleriň ýüze golaýy gatnaşdy.
Mary welaýatynyň topary ýeňiji bolup, onuň hasabynda 10 altyn, 12 bürünç we şonça kümüş medallar gazanyldy. Ikinji orny 4 altyn, 6 kümüş, 5 bürünç baýraklary gazanan paýtagtymyzyň türgenleri eýeledi. Üçünji orna 3 altyn we 1 bürünç medal gazanyp, Balkan welaýatynyň taekwondoçylary mynasyp boldular.
57 kilograma çenli agram derejesinde birinji orny Orazmyrat Çaryýew hem-de Annamyrat Goşanyýazow eýelediler. Olaryň sportda gazanan üstünlikleriniň hatarynda Aziýa we dünýä çempionatlaryndaky ýeňişleri bar.
63 kilograma çenli agram derejesinde Aziýanyň üç gezek çempiony, dünýä ýaryşlarynyň baýrak eýesi bolan Goşanyýaz Durdyýew altyn medala mynasyp boldy.
“Tuli” görnüşinde Gaýgysyz Atabaýew ýeňiş gazandy. Zenanlaryň arasynda üstünlik Altyn Agaýewanyň (64 kilograma çenli) tarapynda boldy.


text:
Birleşen Ştatlaryň prezidenti Donald Tramp, iş başyndaky ilkinji çäreleriniň biri hökmünde, özünden öňki prezident Barak Obamanyň başlan düzgünlerini togtatmak üçin, täze düzgünleşdirmeleri hökümet çäginde 20-nji ýanwardan başlap doňdurmaly etdi.
Bu doňduryş klimat özgermesiniň öňüni almaga, federal ipoteka ätiýaçlyklarynyň tölegini azaltmak teklibi bilen Wall Streetdäki jenaýatçylygyň ýoluny baglamaga hem-de Obamanyň millionlarça amerikalyny medisina ätiýaçlandyrmasy bilen üpjün edýän saglyk programmasyna degişli düzgünleşdirmeleriň giň tapgyryny öz içine alýar.
Ak tamyň prezident diwanynyň başlygy Reince Priebusyň memorandumynda aýdylmagyna görä, federal gulluklar täze düzgünleşdirmeler babatdaky işleri togtatmaly we Trampyň bellän adamlary gaýtadan seredýänçä tamamlanan düzgünleşdirmeleriň hiç birini çap etmek üçin tabşyrmaly däl.
Bu karar düzgünleriň köpüsininäbelli möhlete çenli ýatyrýar, sebäbi Trampyň kabinet ýolbaşçylarynyň we beýleki bellän işgärleriniň köpüsi entek Senat tarapyndan tassyklanmadyk.
Priebusyň memorandumy eýýäm çap edilen, emma entek güýje girmedik düzgünleşdirmeleriň hem, täzeden gözden geçirilmegini talap edýär.
Priebus Ak tamyň býujet direktorynyň, aýgytly düzgünleşdirmeleriň togtadylmazlygy üçin, kadadan çykmalara rugsat berip biljekdigini aýtdy.
Bu memorandum Obamanyň prezident diwanynyň başlygynyň 2009-njy ýylda, ol inagurasiýa edileninden bir gün soň çap eden dokumentine meňzeş.


text:
Gepleşikler
Türkiýe bilen Gresiýanyň arasyndaky Egeý deňizi meselesindäki dartgynlyk has-da möwjeýär
Prezident Erdogan özüniň we Adalat we ösüş partiýasynyň 24-nji iýundaky saýlaw jarnamasyny beýan etdi
Siriýadaky sebitleýin we global güýç görkezme göreşi Siriýadaky içerki uruşdan hem öňe geçdi
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
ABŞ-nyň, Britaniýanyň we Fransiýanyň harby operasiýasy giň däl, eýsem hökümeti “jezalandyryjy” häsýete eýedi
Ankara Ýyldyrym Beýazyt Uniwersitetiniň Syýasy Ylymlar Fakultetiniň Dekany Prof.Dr.Kudret Bülbüliň mesele baradaky synyny dykgatyňyza ýetirýäris
Alparslan Türkeşiň Türk daşary syýasatyna bolan garaýyşlary we bu garaýyşlarynyň şu günki gündäki netijeleri
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Russiýa bilen günbataryň arasynda başdan geçirilýän dartgynlyk dowam edýärkä Türkiýe deňagramly syýasat alyp barýar.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…


text:
Steffan de Mistura Idlib ylalaşygyndan hoşal
De Mistura BMG-nyň Howpsyzlyk geňeşine Siriýadaky syýasy wakalar barada maglumat berdi
BMG-nyň Siriýa boýunça ýörite wekili Steffan de Mistura Türkiýe bilen Russiýanyň arasynda Siriýanyň Idlib welaýatynda hüjümleriň bes edilmegi baradaky ylalaşygyň goralmagy meselesinde gazanylan ylalaşykdan hoşal.
De Mistura BMG-nyň Howpsyzlyk geňeşine Siriýadaky syýasy wakalar barada maglumat berdi.
Russiýanyň Soçi şähedinde gazanylan ylalaşyga laýyklykda uly howp astynda bolan 3 million adamyň goralyp saklanjakdygyny nygtan De Mistura “Prezident R. T. Erdogana we Russiýanyň Prezidenti Wladimir Putine eden tagallalary üçin sagbolsun aýdýaryn. Duşuşykdan oňyn netije alyndy we ylalaşygyň gysga wagtda güýje girmegini tama edýaris” diýdi.
Idlibde krizisiň öňüniň alynandygyny emma aladalandyryjy başga bir wakanyň başdan geçirlendigine we düýn Siriýada rus harby uçarynyň urlup düşürlendigine ünsi çeken Mistura, taraplara dartgynlyklara meçew berjek harby hereketlerden gaça durulmagy barada çagyryş berdi.


text:
Tanyşma [fr]
Hyzmatdaşlyk üçin Ilçihana, Türkmenistanyň paýtagtynda ýeke-täk ýewropa medeni instituty bolan Türkmenistandaky Fransuz Instituty daýanýar.
Fransuz dilini öwretmekden başga Türkmenistanyň Fransuz Instituty bütin ýylyň dowamynda medeni çäreleri gurnaýar : kino festiwaly, sergiler, konsert, Frankofoniýa baýramy, studiýalar.
Onuň mediatekasynda internede girip bolýar we ol ýerde pikir alyşmak, hem-de Fransiýa we onuň edebiýaty barada öwrenip bolýar.
Fransiýada okuwlaryny dowam etmek üçin her ýylda birnäçe türkmen talyplary stipendiýalar alýarlar.


text:
Türkmenistanyň prezidenti Gurbanguly Berdimuhamedow 23- nji iýulda dynç alyşdan gelip, wideoşekilli iş maslahatyny geçirdi we onuň dowamynda ýurtda Türkmenistanyň Döwlet, hukuk we demokratiýa institutyny döretdi.
Bu täze institut Türkmenistanyň prezidentiniň ýanyndaky Demokratiýa we adam hukuklary baradaky Türkmen milli institutyny hem-de Türkmenistanyň prezidentiniň ýanyndaky Döwlet we hukuk institutyny birleşdirmegiň esasynda döredildi.
Alynan maglumatyna görä, institut toplumlaýyn ylmy-barlag işlerini geçirmek, öňdebaryjy hukuk ulanyş tejribesini öwrenmek, döwleti öwreniş, jemgyýeti demokratiýalaşdyrmak we kanunçylygy kämilleşdirmek bilen meşgullanar.
Mundanam başga, täze döredilen edaranyň wezipeleriniň hataryna adam hukuklary babatdaky milli programmalary we planlary durmuşa geçirmek girýär.
Institutyň direktorlygyna Ýagmyr Nuryýew bellenildi, täze edara Türkmenistanyň daşary işler ministrligi gözegçilik eder.
ÇEŞME: Türkmenistanyň Hronikasy


text:
15-nji awgustda Soçide Russiýanyň Prezidenti Wladimir Putin bilen Türkmenistanyň Prezidenti Gurbanguly Berdimuhamedowyň arasynda gepleşikler geçiriler, diýip Ria Nowosti Kremliň metbugat gullugyna salgylanyp habar berýär.
Garaşylyşy ýaly, duşuşygyň dowamynda syýasy, söwda-ykdysady, ylym-bilim we medeni-ynsanperwer ulgamlarda ikitaraplaýyn hyzmatdaşlygyň ileri tutulýan meseleleri, şeýle hem möhüm sebit meseleleri ara alnyp maslahatlaşylar – diýlip habarda aýdylýar....
— Hazar deňziniň hukuk derejesi boýunça Konwensiýanyň düzgünlerini ýerine ýetirmek boýunça Hazarýaka döwletleriniň daşary işler ministrlikleriniň derejesindäki ýörite iş topary güýzde Azerbaýjanda duşuşar, duşuşar diýip Gazagystanyň daşary işler ministri Kaýrat Abdrahmanow belledi, diýip Interfaks-Gazagystan habar berýär.
«Eýýäm şu ýylyň güýzünde biziň toparymyzyň ýygnanşyp, gönüden göni işe başlajakdygy barada ylalaşyl bar. Deslapdan, gürrüň Azerbaýjanda geçiriljek duşuşyk barada...
BMG-niň Baş sekretary Antoniu Guterriş Hazar deňziniň hukuk derejesi hakyndaky konwensiýa gol çekilmegini goldady we ony sebit hyzmatdaşlygy ugrunda taryhy ähmiýetli resminama diýip atlandyrdy, diýip Interfaks habar berýär.
«Bu taryhy resminama halkara parahatçylygyny we howpsuzlygyny goldamak üçin zerur bolan sebit hyzmatdaşlygynyň möhümligini görkezýär» diýlip BMG-niň Baş sekretarynyň beýanatynda aýdylýar.
Baş sekretar Konwensiýa gol çeken döwletleri «sebit hyzmatdaşlygynyň...


text:
Pagta
Pagta gowaça hasyly bolup tekstil pudagynda giňden ulanulýan tebigy süým. Türkmenistan'da pagta öndürilmegi esasan hem SSSR döwründe iň esasy ekerançylyk ugurlarynyýň biridi.
Pagta gowaça hasyly bolup tekstil pudagynda giňden ulanulýan tebigy süým. Türkmenistan'da pagta öndürilmegi esasan hem SSSR döwründe iň esasy ekerançylyk ugurlarynyýň biridi.
Pagta süýüme baha berilende şeýle enjamlar ulanylýar.
Hil barlaýjy enjamlar.
Enjam
Ölçeg
Fibrograf
Uzynlyk
Pressley
Süýümleriñ toparlaýyn berkligi
HVI
Uzynlyk, berklik, deñölçeglilik, mikroner, reñk, hapalyk
Stelometer
Berklik, uzalma
Mikroner
Inçeligiñ we ýetişigiñ utgaşdyrylan barlagy
Shirley hapa ölçeýji
Hapalaryñ mukdary
El bilen
Ştapel uzynlyk
Çyglyk ölçeýji
Çyglyk
Kalorimetr
Ýagtylyk we sarylyk. Reñk.
Polýarizirlenen ýagtylykly mikroskop ýa-da Casricaire testi
Ýetişik
Hile baha bermegiñ zerurlygy we standart howa şertleri.
Çig malyñ hiline baha bermek şular ücin gerek:
1. Iñ kiçi baha bilen iñ amatly hilli çig maly almak üçin
2. Alnan çig maldan talap edilýän hilli ýüplük öndürip bolup-bolmajakdygyny bilmek üçin
3. Nusgalyk süýüm bilen satyn alnan süýümi deñeşdirmek üçin
4. Maşynlary dogry sazlamak we işleniş tizlikleri saýlamak üçin
5. Satyn alnan çig maldan nähili girdejini alyp boljakdygyny barada bilmek üçin
Dokma materiallaryñ üstünde fiziki tejribeler (testler) geçirilende şeýle standart howa şertler üpjün edilmeli.
· Otnositel howa çyglygy 65 +/-2% we temperatura 20 +/-2 °C bolmaly.
· Tropiki we sub-tropiki ýurtlarda başga howa şertleri ulanylyp biliner, ýagny otnositel howa çyglygy 65 +/-2% we temperatura 27 +/-2 °C.
Diñe çig malyñ häsiýetlrini bilemek ýeterli däldir. Onuñ hil görkezijilerini dolylygyna peýdalanmak üçin giñ tejribe we çuñ bilim gerek bolup durýar.
Käte süýümiñ diñe bir görnüşini ýa-da partiýasyny ulanyp islenen hilli önümi almak bolanok. Şeýle ýagdaýlarda dürli çig malyñ görnüşlerini we partiýalaryny saýlap ulanmaly bolýar.
Eger baha dogry berlen bolsa girdejiler artar. Şeýlelikde hile baha bermek bu düşewüntlik üçin zerur işdir, ol hem müşterileri oñat hilli ýüplük bilen kanagatly etmegine ýardam edýär.
Hünärmenler süýümi el bilen ýa-da göz bilen barlap çig malyñ hiline ýeterli dogrylyk bilen baha berip bilýärler. Emma soñky zamanalar, HVI ýaly kämil esbaplaryñ döredilmegi bilen satyn alynýan süýümiñ hilini goşmaça hil barlaýjyl enjamlar bilen barlamak maslahat berilýär. Hil barlaýjy enjamlar çig mal satyn alynanda süýümiñ hili barada we şol süýümiñ gerek hilli ýüplügi çykarmaga ýaramlylygy barada dogry karar etmek üçin köp maglumat berip bilýärler.
2.Çig maly saýlamak.
Birinji bilen üpjün edijini ýa-da agenti dogry saýlamaly. Satyn alyjy diñe baglanşdyrylýan kontraktda gowy şertleri üpjün etmek bilen çäklenmän üpjün edijiniñ ynamlydygyny barlamaly. Kä-bir üpjün edijiler ýa-da agentler bazarlardaky bahalar galanda belli bir bahana bilen çig maly üpjün etmekden boýun gaçyrýarlar ýa-da pes hilli çig maly üpjün edip başlaýarlar.
Az sanly üpjün edijileri bilen ýa-da pagta söwdasy bilen meşgullanýan abraýly söwda edaralaryñ wekilleri (agentleri) bilen uzak-möhletleýin gatnaşyk dikeltmek amatly bolýar. Olar adatça bazardaky hiliñ we bahalaryñ ýagdaýlary barada ygtybarly maglumat berip bilýärler. Şeýlelikde satyn alyjy akylly kararlary edip bilýär. Köp tebigy süýümler, meselem pagta, zawod ýaly önümçilik şertlerinde öndürilýän önümler däldir. Şonuñ üçin satyn alyja bagly bolan üpjün ediji rugsat edilýän çäklerde üýtgeýän oñat hilli çig maly wagtynda getirip bilmeli.
Satyn almakdan öñürti satyjyñ aýdan bahasyndan başga-da goşmaça çykdajylary göz öñünde tutmaly:
· Satyjyñ ammaryndan çykandan soñ harydyñ satyn alyja çenli ýetmegine sarp edilýän wagt. Eger bu möhlet uzak bolsa satyn alyjy has uly goşmaça çykdajylary çeker.
· Daşamanyñ çykdajylary we salgytlar.
Eger çig malyñ hiliniñ, agramyñ we daşalma wagtynyñ üstünde dawa çyksa satyjylar köplenç ony derrew we dostluk bilen çözmäge ymtylýarlar. Eger dawa başga bir araçynyñ (arbitratoryñ) garamagyna geçirilse, araçynyñ karary derrew güýje girmeli.
Talaplary we islegleri mydama üýtgäp duran bazar şertlerinde çykaryljak önümiñ hilini dogry saýlamaly. Satyn alyjy haýsy ýüplük nomerini egirjekdigi barada dogry karar etmeli. Satyn alyjy önümçilik meýilnama (plan) boýunça öndürilmeli ýüplügi çykarmak üçin süýümiñ nusgasyny ulanyp biler. Köp egirmeçiler egirijilik ukybyny doly ulanmaýarlar. Meselem Ne 44 üçin ýaraýan pagta Ne 40 üçin ulanylýar. Kä-bir egirmeçiler artykmaç egirýärler. Meselem, olar Ne 40 üçin ýaraýan pagtany alýarlar we ony Ne 44 ýüplügi çykarmak üçin ulanýarlar. Emma gowy hili üpjün etmek üçin hem-de çig mala edilýän çykdajylary iñ pes derejede saklamak üçin iñ amatly nomer saýlanmaly. Kä-bir egirmeçiler çig malyñ iki ýa-da ondan köp görnüşini satyn alyp olary garyşdyrýar. Onuñ üçin süýüm bilen ýüplügiñ häsiýetleriniñ özarabaglanşygyny gowy bilmeli. Satyn alyjy süýümiñ hiline baha bermek üçin çuñ bilimi we tejribäni gazanan bolmaly. Tejribehanalaryñ laborator enjamlarynda edilýän barlaglar diñe el bilen edilen barlaglaryñ dogrylygyny barlamak we tassyklamak üçin ulanylmaly.
3.Süýümleriñ esasy hil görkezjileri.
Uzynlyk bu süýümiñ iñ möhüm hil görkezjisidir. Ol täsir edýär:
· Egirijilik ukybyna
· Ýüplügiñ berkligine
· Ýüplügiñ düzgünsizligine
· Önümiñ ýalpyldysyna
· Ýüplügiñ tülüligine
· Öndürijilige
Uzynlyk öndürijilige üzülmeler sany, galyndylaryñ sany we berilmeli towlaryñ sany arkaly täsir edýär. 5mm-den gysga süýümler önümçilikde galynda bolup ýitýärler. 15 mm-den gysga süýümler ýüplügiñ berkligine ýardam etmän, diñe ýüplügiñ dolylygyny üpjün edip bilýärler.
Pagta süýüminiñ uzynlyklaryñ bahalandyrylyşy.
Toparyñ ady
Uzynluk, mm Ýaraýan ýüplük nomeri, Ne
Gysga ştapel
25,4 we ondan kiçi Ýogyn 20-den pes
Orta ştapel
26 – 28 Orta 20-34
Uzyn ştapel
28 – 34 Inçe 34-60
Has uzyn ştapel
34 we ýokary Gaty inçe 80-140
Bellikler:
· Egirilýän nomer diñe ştapel uzynlygyna bagly däldir. Ol goşmaça inçelige we ulanylýan enjamlara bagly bolup durýar.
· Uzynlyk el ştapelde ýa-da fibrografda (2.5% aralyk uzynlyk) ölçenilýär.
Uzynlygyñ deñölçegliligine baha berlende şeýle iki görkezjiler ulanylýar.
1)Deñölçeglilik indeksi UR (uniformity index)
UR%
Baha
50-55
Gaty gowy
45-50
Gowy
40-45
Kanagatlanarly
35-40
Ýaramaz
30-dan aşak
Ulanylyp bolmajak
2)Deñölçeglilik gatnaşygy UI (uniformity ratio)
UI
Baha
77-den aşak
Gaty kiçi
77-99
Kiçi
80-82
Ortaça
83-85
Ýokary
85-den ýokary
Gaty ýokary
Inçelik ýüplügiñ kese kesiginde näçe süýüm sygyp bilýändigini kesgitleýär, şonuñ üçin ol möhüm görkezjidir. Kese kesige mümkin boldukça has köp süýümler sygdyrylmaly.
Ýüplügiñ kese kesiginde inçe süýümleriñ has köp sanynyñ ýerleşişi.
Süýümler näçe inçe bolsa şonça-da kese kesikde olaryñ sany artar, ýüplügiñ deñölçegliligi gowulandyrylar. Emma has inçe süýümler añsat nepsleri emele getirip bilýärler. Süýümleriñ inçeligine göni-däl baha bermek üçin çyzykly dykyzlyk ulanylýar. Dürli ýurtlarda bu ölçeg üýtgeşik bolýar. Uniwersal ölçeg hökmünde dteks, ýüpek önümçilikde denier, pagtada mikrogramm/inch ýaly ölçeg birlikleri ulanylýar. Pagta süýümiñ inçeligi köplenç mikroner ölçegi bilen ölçenilýär we alnan netijelere görä inçelige şeýle baha berilip biler:
İnçelik(mikroner) Baha
< 3 gaty inçe
3 - 3,9 inçe
4 - 4,9 ortaça
5 - 5,9 galyñ
> 6 gaty galyñ
Pagtada inçelik bilen ýetişik bir wagtda mikroner usuly bilen ölçenilýär. Mikroneriñ bahalary pagtañ dürli görnüşleri üçin 2.6 – 7.5 aralykda üýtgäp biler. Adatça mikroner görkezjini pagtañ inçeligi hem-de onuñ pylan nomerli ýüplügi çykarmaga ýaramlylygy boýunça baha bermek üçin ulanýarlar. Mikroneriñ öz barlaýjy enjamy bar. Ilki bilen gowy tüýdülen we arassalanan pagtadan silindrik şekilli dykyzlanan nusgasy taýýarlanylýar (agramy 3.24 gr). Soñ nusga mikroner enjama goýulýar, şol ýerde onuñ içinden belli basyş bilen howa geçirilýär. Nusgadan geçýän howanyñ mukdary süýümleriñ inine bagly bolup durýar. Howanyñ akymy rotor-görnüşli ölçeýji bilen ölçenýär.
Emma mikroner inçeligiñ we ýetişikligiñ utgaşdyrylan görkezjisi bolandygyny ýatdan çykarmaly däldir. Her pagtañ görnüşi üçin öz amatly mikroner bahasy bar. Ýagny mikroner seresaplyk bilen ulanylmaly. Pagtañ inçeligi gowaçañ görnüşine hem ýetişikligine bilelikde bagly bolup durýar, şu iki sebäpleriñ haýsysynyñ täsiri ulydygyny bilmeli.
Mikroner ýaly süýümleri köpçülikleýin ölçeýän enjamlardan daşary ýeke süýümleriñ inçeligini bir-birden ölçeýän usullar bar. Ýöne olar agyr we çykdajyly bolýarlar, sebäbi ynamly netijeleri almak üçin has köp sanly süýüm bir-birden ölçenilmeli. Mikroner bolsa dürli usullaryñ arasynda iñ ýönekeý, añsat we seretmäge amatly bolan esbapdyr. Meşgur HVI enjamy hem mikroner barlaglary geçirip bilýär.
Berklik halkara pagta söwdasynda köplenç lb/inch2 (bir kwadrat duýmiñ funtlarda bolan agramy) bilen añladylýar. Bu ölçeme Pressley atly enjam arkaly amala aşyrylýar. Pressley görä süýümiñ berkligine şeýle bahalar berilip biler:
≥ 93 gaty berk
87 - 92 berk
81 - 86 ortaça
75 - 80 erbet däl
70 - 74 gowşak
70-den pes gaty gowşak
Pressley usulyna tapawutlylykda Stelometer we HVI ulgamynda berkligi ölçemek üçin g/teks ölçeg birligi ulanylýar. Pagta süýümiñ berkligi 15-40 g/teks aralykda bolýar. Gowy pagtada berklik 25 g/teksden aşakda bolmaly däldir. Kä wagt süýümleriñ berkligi cN/teks birliklerde ölçenilýär. Pagta süýümleriñ berkliklerine şeýle baha berilýär:
g/teks
Baha
23-den kiçi
Gowşak
24-25
Aralyk
26-28
Ortaça
29-30
Berk
31-den ýokary
Gaty berk
Berklik has berk ýüplükler çykarmak we ýokary işleniş tizlikleri saýlamak üçin süýümiñ zerur häsiýetidir.
Elastiklik (uzalma) ýüplügiñ üzülen wagty uzalmasyny kesgitleýär we ýüplügiñ sezewar boýlan agramlaryna garşy durmak häsiýetine täsir edýär. Bu görkezji pagta üçin 6-10%, ýüñ üçin 25-45% aralykda bolýar. Üzülme uzalmasy bilen üzülme berklik bir wagtda ölçenilýär. Süýümleriñ uzalmasynyñ artykmaç bolmagy hem dokma önüm üçin gowy zat däldir. Çüñki bu ýagdaýda çekim işler agyrlaşýar.
Ýetişiklik pagta süýüminiñ sellýuloza gatlaklaryñ galyñlygy bilen bagly. Şol gatlaklar süýümiñ galyñlygy bilen baglylykda näçe uly bolsalar şonça-da süýüm has ýetişen hasaplanylýar. Ýetişik dürli himiki usullar bilen kesgitlenýär. Eger sellýuloz gatlagy hiç emele gelmedik bolsa bu süýüm öli diýilip hasaplanýar. Olar gaty inçe bolýarlar. Ýetişik boýajylyk ukyba uly täsir edýär. Sebäbi pagta önümler boýalanda boýag maddalar sellýuloza bilen baglanşdyrylýar. Ýetişmedik ýa-da öli süýümler boýagy gowy almaýar we hile ýaramaz täsir edýärler.
Ýetişiklige baha bermek üçin ýetişiklik gatnaşygy (iñlisçe Maturity ratio) ulanylýar:
Ýetişiklik gatnaşygy = ((Normal - Öli)/200) + 0.70
Bu ýerde: N - % normal süýümler D - % öli süýümler
Pagta süýüminiñ diwarynyñ we içki kanalyñ (lýumen) özara gatnaşygyna baglylykda şeýle bahalar berili biliner:
1. Ýetişen : (Lumen ini "L")/(diwaryñ galyñlygy"W") <1
2. Ýarym ýetişen: (Lumen ini "L")/(diwaryñ galyñlygy"W") 1-den uly we 2-den kiçi
3. Ýetişmedik : (Lumen ini "L")/(diwaryñ galyñlygy"W") >2
Mundan başga ýetişik koeffisiýenti ulanylýar (iñlisçe Maturity Coefficient)
Ýetişik koeffisiýenti = (M + 0.6H + 0.4 I)/100
Bu ýerde:
M – ýetişen süýümleriñ mukdary, %
H – ýarym-ýetişen süýümleriñ mukdary, % I – ýetişmedik süýümleriñ mukdary, %
Eger ýetişiklik koeffisiýenti
0.7-den kiçi, bu ýetişmedik pagtadyr 0.7 we 0.9 aralykda bolsa, bu ortaça ýetişen pagtadyr 0.9-den köp bolsa, bu gowy ýetişen pagtadyr
Pagtadaky özge maddalaryñ mukdaryna baglylykda arassalyga şeýle bahalar berilip biler:
Özge maddalaryñ mukdary
Baha
!,2 çenli
Gaty arassa
1,2 – 2,0
Arassa
2,0 – 4-0
Orta
4,0 – 7,0
Hapa
7,0 we ýokary
Gaty hapa
Pagtadaky tozanlar dürli mikroskopik bölejiklerden durup emele gelýärler. Tozanlar önümçilikde hapalyk, saglyga zyýan, rotor egirmede üzülmeleriñ artmasy ýaly meseleleri ýüze çykarýar. Tozanlaryñ ölçegine baglylykda olar şeýle toparlara bölünip bilerler:
Bölejikleriñ ululygy(µm)
Hapa
500 we ýokary
Tozan
50 – 500
Mikrotozan
15 – 50
Dem alynýan toz
15 we ondan kiçi
Şirelik önümçilikde uly meseleleri döredip bilýän süýümiñ aýratynlygydyr. Ony dürli himiki metodlar arkaly kesgitlemek mümkin bolýar.
Elläniñde ýakymlygy. Eger süýüm elläñde ýylmanak duýulsa, onda bu süýümden has ýylmanak ýüplügi çykaryp bolar. Ýylmanak ýüplükden has gowy matalary dokap bolýar.
Reñk pagta süýüm synplaşdyrylanda möhüm bir görkezjidir. Çüñki pagtañ reñkine seredip onuñ keseli geçiren ýa-da geçirmedigini, ýagşyñ aşagyna düşendigi barada bilip bolýar. Pagtañ reñki başga-da köp hil görkezjiler bilen berk baglanşyklydyr. Pagta egirme fabriklerde garyşdyrylanda reñk tapawut ýüze çyksa önüm ala bolar (abraž hadysasy). Reñke baha berilende iki ölçeg ulanylýar: %Rd (ýalpyldy) we b+ (sarylyk). Bu bahalar kalorimetrde (Nickerson-Hunter) ýa-da HVI enjamynda tapylýar. Söwdada reñke baha berlende şeýle toparlara bölüniş ulanylýar:
Light
Çal ýa-da çala goñur reñkli
Spotled
Tegmilli, goñur reñkli
Tinged
Goýy sary reñkli
Yellow stained
Goýy sary reñkli we tegmilli
Pagta süýüme synp (klass) berilende reñk, hapalyk we çigitden arassalanmagyñ hili göž öñünde tutulýar. Synp näçe ýokary bolsa, şonça-da ýüplügiñ daşky görnüşi gowy bolar we az galyndy emele geler. Her ýurtda dürli synplaşdyrma ulgamlar ulanylýar. GDA ýurtlarynda Sowt Soýuzdan galan 7 sortlara bölünişi ulanylýar. ABŞ-de we Türkiýede bölüñiş şeýledir:
ABŞ-de pagtanyñ synplara bölünişi (AMERICAN UPLAND görnüşi üçin)
S.NO
SYNP/GRADE ALAMAT/SYMBOL KODY/CODE
1(iñ gowysy)
GOOD MIDDLING GM 11
2
STRICT MIDDLING SM 21
3
MIDDLING M 31
4
STRICT LOW MIDDLING SLM 41
5
LOW MIDDLING LM 51
6
STRICT GOOD ORDINARY SGO 61
7
GOOD ORDINARY GO 71
8(iñ pesi)
BELOW GRADE
Türkiýede pagtanyñ synplara bölünişi
1(iñ gowysy)
Ekstra
2
Mıntıka
3
Garanti
4
Sıra
5(iñ pesi)
Benekli
Edebiýatlar - References
W.Klein, Short-staple spinning series 1995 Миловидов Н.Н., Фаминский П.П., Шишкунова Е.Н. Проектирование хлопкопрядильных фабрик. М.: Легкая и пищевая промышленность 1983 Справочник по хлопкопрядению. М.: Легкая индустрия 1987 Власов П.В., Сурнина Н.Ф. Проектирование ткацких фабрик. М.: Легкая индустрия 1983 Бадалов К.И., Жоховский В.В., Осьмин Н.А. Прядение хлопка и других текстильных волокон. Москва 1980. Bülent Gemici. Pamuk iplikçiligi ders kitabı. Bornova/İzmir 1999


text:
Mihael Şumaheriň ulagy rekord derejä satyldy
Satuwdan alynan girdejiniň bir bölegi nemes sürüjiniň Göreşe dowam atly gaznasyna beriler
Meşhur sürüji Mihael Şumaheriň çempion bolan ýaryşlarynyň biri bolan 2001 Formula 1 dünýä çempionatynyň Monako Grand Prisinde üstünlik gazanan ulagy 7 million 504 müň dollara satyldy.
ABŞ-nyň Nýu Ýork şäherindäki Sotheby's auksionynda geçirilen auksionda özüniň karýerasynda 7 aýry F1 çempionlygy bolan Şumaheriň Ferrari topary bilen 2001 Monako Grand Prisini gazanan ulagy satuwa çykaryldy.
Auksinda Şumaheriň ulagy ady beýan edilmedik kolleksioner tarapyndan 7 million 504 müň dollara satyn alyndy we şu günki güne çenli iň gymmat satylan Formula 1 ulagy hökmünde bellige alyndy.
Satuwdan alynan girdejiniň bir bölegi nemes sürüjiniň Göreşe dowam atly gaznasyna beriler.
Şumaheriň sagaldyş etaby 2014-nji ýylyň sentýabr aýyndan bäri Şweýsariýadaky öýünde dowam edýär.


text:
Duwuncek halem iki eliñ penjesinden sypanakdy.
Bulary aralajagam bolmadylar. Adamlara tomasha gerekdi. Sebabi,adamyñ ustunden adam gulyar.Bashga jandar gulmeyar. Yogsa olar towella-tagsyra goshulanda dym-dyrslyk bolmagam ahmaldy.
Hawa,iki molla gidishyardi.Olaryñ biriniñ mañlayynda kase dowuldi,beylekisiniñ depesinde ici gyzgyn cayly caynek pytyrady. Duwuncek iki eliñ ayasynda hali hem tans oynayardy. Gezek demir cemce bilen demir durtruje yetdi. Indi adamlar gozganyshyp bashladylar. Iki jeñbazy aralamaga ymtyldylar. Sebabi,dawanyñ indiki basgancagy jenayat cagine yakynlapdy. Shu yerde bolmaz ish bolan yagdayynda tomashakar bolan ozleriniñ kelle yalañaclap, jogap bermeli yeriniñ bardygy yatlaryna dushensoñ, ada,lar yerli-yerden turup, iki mollany araladylar. Shol waht cekilip yyrtylan duwuncekden iki sany 10-lyk teññe kecañ ustune gacdy. Uly molla duwuncegi hasyr-husur barlap gordi. Bashga pul yok. Ol yyrtylan yaglygy Kici mollañ yuzune zyñyp goyberdi.
Uly molla Kici mollany yzyna tirkap,gapa yoneldi. Oy eyesi Yazly mekir olara yuzlendi.
---Ahow,mollalar, omyndan soñ el yuwdyrylanak hali. Elleriñizi yuwup gidiñ. Yogsa,oyumiñ yrsgal-bereketini ozuñuz bilen alyp gidersiñiz.
Uly molla siltenjiredi.
---Yrsgal-bereketli duyus bolyan bolsañ bir tar kukurt copem dushmejek 10-teññe berermidiñ zaññar.-diyip,meydana cykdy. Kici molla-da onuñ yzyna eyerdi.
Sho mahal kanalyñ añyrky kenaryndaky bir oyden yzlashyk sesi cykdy. Mollalar doñuz diñini salyp, gulak gabatdylar. Duranlaryñ biri ,,pylan aga olupdir,,diydi. Bu sozi eshiden Uly molla mashynyna tarap yuwurdi.
---Dur,nira baryañ. O bende meniñki bolmaly-diyip,Kici molla onuñ synyndan aslyshdy.
---Yok,olen bende meniñ mushderim- diyip,Uly molla gaharlandy. Shu yerde iki molla aydyshar boldy,gor,bak,name diyerñer.
Iki molla ( 2 )
Duwuncek halem iki eliñ penjesinden sypanakdy.
-
Gurban93
7 months ago
- Hudaý saklasyn bular baryp ýatan azan mollalar.
-
Gowjam
7 months ago
- Toba essafuralla....das edewersin. Mollacylygam inni bazar bollymy